25 urteren ostean, guztiz amaitzeke - Debagoiena - Goiena.eus\n25 urteren ostean, guztiz amaitzeke\nAmaia Zabala 2019-04-06 09:30\nDuela 25 urte hasi ziren diputazioak Beasain-Durango ardatza eraikitzen, eta, zatika-zatika lanean aritu ondoren, Deskargako zatia ireki zuten pasa den astean. Orain, Saratik (Arrasate) Elorriorako zatia geratzen da proiektua amaitzeko.\nEpele-Sara errepidea izan zen Beasain-Durango ardatzaren lehen zatia eta jarraian etorri dira besteak. Orduan, Bergarako alkate Victoriano Gallastegik eta Arrasateko alkate Xabier Zubizarretak inauguratu zuten, ahaldun nagusi eta Oñatiko alkate ohi Eli Galdosekin batera. Orain, 25 urte geroago, Deskargako errepide zati berria zabaldu dute, eta bi alkate ohiek errepide horren garrantzia azpimarratu dute. Hauxe esan du Victoriano Gallastegik: "Orain dela urte asko ireki behar zena ireki da azkenean eta Euskadi epizentro mailan ezartzea lortu dugu. Guk esandakoa bete dugu, agintaldi honetan amaituko genuela esan baikenuen. Zoriontzeko moduko gestioa egin da agintaldi honetan, eta, azkenean, agintaldia amaitzerako ireki da; aurrerapauso handia da errepide hau bailararentzat".\nZubizarretak, berriz, azpimarratu du gainontzeko bailarekin lotzeko "garrantzi handiko zatia" dela; hori bai, gaineratu du "lehenago" amaitu behar zela obra eta, hain zuzen, atzerapenek "bailarari kalte handia" egin diotela.\nBeasain-Durango ardatza, oso-osorik, errepide azkarra izan dadin, Arrasatetik –Epeletik– Elorriora doan zatia soilik ge-ratzen da egiteke –eta Bergarako ekialdeko saihesbidea bitan banatzea–. Kanpantzarreko mendateko errepide zahararren gainean galdetuta, Zubizarretak honako hau erantzun du: "Euskal Herriaren ikuspegitik, Sara-Elorrio zatia egitea oso garrantzitsua da, hiriburu ekonomikoa, Bilbo, hiriburu historikoarekin lotuko bailuke. Baina gure administrazioek ez diote behar zitzaion garrantzirik eman eta bigarren mailako tratua eman diote lehen mailakoa eman beharrean. Izan ere, errepideak ere Madrilgo ikuspegi zentralistarekin eraikitzen dira hemen".\nGallastegiren esanetan ere komenigarria da Saratik Elorriorako zatia egitea, eta, momentuz, "proiektutik kanpo" geratu bada ere, mahai gainean jarraitzen duela etorkizun baterako.\nBizkaiko Foru Aldundiak, berriz, ez du Arrasate-Elorrio errepide zatia egitearen inguruko albisterik argitaratu azken urteetan, eta, proiektuaz galdetuta, ez dela legealdi honetako proiektua erantzun dute. Beraz, ikusiko da ea aurrerapausorik ematen duten.\nEpele eta Sara arteko errepidea\nEpeletik Sararako zatia berritzeaz galdetuta, berriz, berritzearen aldekoak dira bai Gallastegi eta bai Zubizarreta. Gallastegiren esanetan, errepide guztiak egoera onean egotea "beharrezkoa" da, batez ere, istripuak saihesteko, eta, ondorioz, komenigarria da Epeletik Sararako zati hori berritzea. Gaineratu du, ordea, obra horiek "lehentasunen arabera" egiten direla eta une honetan ez dagokiola. Zubizarretak, berriz, salatu du errepide zati horri ez zaiola eman behar zuen kategoriarik.\nGatazkaz betetako proiektua\nGatazkaz betetako proiektua izan da Beasain eta Bergara arteko GI-632 errepidea, eta, hain zuzen, EAJren eta EH Bilduren artean enfrentamendu ugari sortu ditu. 1995ean hasi ziren Beasain-Ormaiztegi errepide zatiaren obrak, eta, geroztik, polemikaz, atzerapenez eta gainkostuz beteta egon dira, Diputazioaren amesgaizto bihurtzeraino. Batez ere, 2011-2015 legealdian EH Bilduk gainkostuak zirelaeta enpresekin izan zituen desadostasunengatik. Horrez gain, 2013an Beasain-Bergara errepideko obretan lanean ari zen 33 urteko langile bat hil zen, gidatzen ari zen kamioiarekin hamar metroko mendoitz batetik erorita.\nDeskargako errepide zati horretatik egunean 9.000 ibilgailu baino gehiago igaroko direla aurreikusten da eta erabiltzaileetako askok egunero lanerako egiten duten ibilbidea da. Ramon Altuna, esaterako, Zumarragan bizi eta Arrasaten lan egiten duen aramaioarra da eta oso pozik dago obrarekin: "Orain, lanetik etxera 15-17 minutuan iristen naiz". Kamioilariek ere sekulako aldea igarri dutela jakinarazi dute, baina azpimarratu dute oraingo errepide berriak ere aldapa duela eta "kontuz" joan behar dela.\nBaina obra horiek gehien igarri dituztenak antzuolarrak izan dira, eta haien artean denetariko iritziak daude. Gehienak gustura daude herrian irabazi duten lasaitasunarekin; baserrietako batzuei, ordea, errepide berriko zaratak iristen zaizkie orain eta badira errepide berriko pasabide erraldoiek etxeko eguzkia kendu dietenik ere. Bestalde, herrian komertzioak dituztenek kontsumoa jaitsiko ote den kezka dute.\nEra berean, obren eraginez kaltetutako auzoak konpontzea eskatzen dute herritarrek: Antzuolako ur zikinen kolektorea egitea eta Bergarara arteko bidegorri sarea amaitzea, esaterako; hala, Herriak lotu bidegorria amaitu lelopean bizikleta martxa egingo dute zapatuan.\nBidesaria izango du\nBide Azpiegituretako diputatu Aintzane Oiarbidek argi esan du Beasaindik Bergarara doan errepideak, bidesaria izango duela baina nola eta zeini aplikatu zehazteke dagoela.\nErrepide zatien obrak urteka\n2002. Bergarako ekialdeko saihesbidea.\n2005. Bergara-Arrasate (AP-1).\nGizartea Antzuola Arrasate Bergara


Mahaia hozkailuak - Snack 600 hozte-mahaiak\n600 mm-ko hondoa eta Snack dimentsioak dituen gamak eremu txikietarako hozte-mahaien aukera zabala eskaintzen du, erraz garbitzen den produktu sendo, ergonomiko eta funtzional batekin.\nMerkatuan parekorik ez duen gama zabal batekin, Concept gama, Snack mahaientzat behar den gainazala (600 mm-ko hondoa) optimizatzeko diseinatutako dimentsioetan ez ezik, eskuragarri dago Gastronorm estandarreko elementuak (700 mm-ko hondoa) eta gozogintzarako elementuak (800 mm-ko hondoa eta Euronorm erretiluak) hartzeko diseinatutako dimentsioetan ere.\nKalitate handiko eta ingurumenarekiko jasangarriak diren osagaiak erabiltzen dira, zeinek energia-errendimendu handia eta hozte-ahalmeneko maila ezin hobeak ematen baitizkigute.\nASKOTARIKO BERTSIOAK ETA AUKERAK\nGure esperientziari eta gure bezeroekin dugun lankidetza-politikari esker, merkatu bakoitzaren beharretara egokitzen den gama zabal bat diseinatu dugu.\nGure produktuen diseinua ahalik eta ahaleginik txikiena egin behar izateko pentsatua dago. Horretarako, gure ingeniariek, CONCEPT Snack gama zehaztean, kontuan izan dituzte zenbait xehetasun garrantzitsu, hala nola torlojurik ez izatea, ertz biribilduak izatea eta enbutizioa, zeinek garbiketa errazten baitute.\nGlobe belaunaldiko produktuek ixteko eta blokeatzeko mekanismo automatikoa dute, ekipamendua erosotasun handiagoz kargatzeko eta deskargatzeko.


Zenit San Sebastián / Donostia-Gipuzkoa / Non-nahi Lo123\nCl Antonio Maria Labaien 1 - 20009\nTel: +0034 943 32 53 25\nTurismo-lizentziaren Kodea: HSS00765\nZenit San Sebastian 4 izarreko hotel moderno bat da, Donostiako Amara auzoan kokatua, Conchako hondartzatik 1,5 km eskasera, eta udan erabiltzeko terraza bat eskaintzen du teilatuan hidromasajezko bainuontziarekin. Hotelean doako WiFi konexioa dago.\nLogela zerbitzua, taberna eta euskal sukaldaritza tradizionaleko platerak prestatzen dituen jatetxea ditu. WiFi doakoa eta mugagabea du.\nHotelaren gela moderno eta apainduak, intsonorizatuta daude eta aire girotua, satelite bidezko pantaila lauko telebista, edaritegia eta ordenagailu eramangarrirako kutxa gotorra dituzte. Bainugeletan, euri-efektuzko bainuontzia edo dutxa handia dute, Krion portzelana irristagaitzezko zoruarekin. Kirolarientzako ohe estra-luzeak eskakizunpean daude, hala eskatuta.\nAparkalekua doakoa da (eskuragarri dago beti).


Zeintzuk eta nolakoak dira dokumentu notarialak? Ezagutza eta irakurketa praktika\nHome > Kontserbaturiko dokumentuak > Irakurketa praktikak > Zeintzuk eta nolakoak dira dokumentu notarialak? Ezagutza eta irakurketa praktika\nZein eratan aurkezten dira notario-dokumentuak?\nFormari dagokionez, notario-dokumentuak ia beti protokolotan elkartzen dira. Berez, protokoloak urtean zehar eskribau jakin baten aurrean pasatako eskrituren multzoa dira, baina orokorrean, protokolo hitzarekin, bolumen batean kronologikoki antolatutako eskrituren multzo adierazi nahi da, denbora tartea edozein delarik ere. Ikusi protokoloak fisikoki nolakoak diren .\nProtokolo bakoitzaren barnean notario-eskriturak daude, bata bestearen atzetik jasota. Eskribau beraren aurrean pasa izanak edo idatziak izan direla kenduta, orokorrean dokumentu hauen artean ez dago lotura zuzenik.\nAtal honen helburua kontserbatzen diren notario-eskritura mota ezberdinak gainetik ezagutzea da. Eskritura bakoitza negozio juridiko baten isla da, non pertsona batek nahiz gehiagok parte hartu dezaketen eta beharrezkoa den publikoki jasota geratzeko, notario edo eskribau baten presentzia. Ezaugarri honengatik, eskribau eta notarioek denboran zehar izan duten funtzioak “fede publiko” izena hartzen du.\nAsko dira denboran zehar notarioen aurrean egin diren ekintza juridikoak. Horietako batzuk desagertu egin dira gizarteak behar ez zituelako; beste batzuk, aldiz, XV. mendetik gaur egunera arte, ia ez dute aldaketarik izan. 6 sailetan bana ditzakegu:\n1. Pertsonei buruzko dokumentuak: tutoretza edo kuradoretza eskriturak, barkamen edo kitatze eskriturak edo oso ugariak diren ahalordeak.\n2. Ezkontza erregimenari buruzkoak: ezkontza-hitzarmena, ezkonsari eskriturak edota ezkontza-baimenak.\n3. Ondasun, jabetza eta eskubideekin lotutako dokumentuak. Errentamenduak, ondasunen lagapena, kontzertu edo transakzio eskriturak, fidantzak, sozietateen eratze eskriturak, ordainketa gutunak, salmenta gutunak,… Eskritura hauek guztiek kontserbatzen ditugun notario-eskrituren zati handi bat osatzen dute.\n4. Obligazio eta maileguei buruzko dokumentuak. Hauen artean obligazioak nabarmentzen dira.\n5. Oinordetzei buruzko dokumentuak. Testamentua, kodiziloa, dohaintza edo loturen eta maiorazkoen fundazio eskriturak oinarrizko dokumentuak dira genealogiari, ekonomiari zein gizarteari buruzko ikerkuntzak egiteko.\n6. Beste hainbat dokumentu, aipagarrienak honako hauek direlarik: pleitatze-eskriturak, fundazio errukiorrak, Artearen Historiarako horren garrantzitsuak diren obra-kontratuak, edo ikaskuntza kontratuak...\nAzken eguneratzea hemen: Ostirala, 2012(e)ko abuztua(r)en 10-(e)an 02:57etan


Mendian kaka ondo egiteko metodoaren azalpen laburra. Nola egin kaka\nMendian kaka ondo egiteko metodoaren azalpen laburra\nJon Artano | EiTB Media\nAlkate batek, Lezaungo Mikel Etxebestek; poeta mendizale batek, Juanra Madariagak; eta burdindegi bateko saltzaileak, Kristina Zubiak irakatsi dute komunik gabeko parajeetan nola 'obratu' behar dugun.\nMendian komunik ez da. Edo? Thomas Wolter-en argazkia\nIranzuko lurretan kezkatuta daude: Mendiko arnas bila, jai egunetan, bertara iristen direnek dakartzaten arazoekin: auto pilaketak, zarata eta zaborra nagusiki... baina baita kaka nonahi egiteko ohitura ere. Mikel Etxebestek azaldu digu zergatik abiatu duten kontzientziazio kanpaina.\nJuanra Madariaga mendizalea eta idazlea da. Zenbait zortzimilako tontor zapaldu ditu, eta zortzi poesia liburu rgitaratu ditu, gutxienean. Arazoaz duen ikuspegia kontatu digu, eta munduko mendi garaienen kanpaleku baseetan kaka kontuak nola kudeatzen dituzten ere kontatu digu.\nDonostiako Oria burdindegiko Kristina Zubiak hartu gaitu. Berak lagunduta aritu gara palatxo bila. Mendira joateko bizkarzorroan sartu behar genukeen palatxo bila... gorozkiak lurperatzeko erabili behar genukeen palatxo bila.


Hirugarren egin zuen Getariako Arraun Elkarteak atzo Zumaian - Artzape\nHirugarren egin zuen Getariako Arraun Elkarteak atzo Zumaian\nAbu 12, 2019\nXXXIV. Zumaiako Ikurrina jokatu zuten atzo KAE1 Ligako traineruek. Hirugarren txandan lehiatu zen Getariako Arraun Elkartea, Deusto, Donostiarra eta Zarautzekin batera. Postu berean amaitu zuen estropada, hirugarren, alegia; lanak amaitzeko 21:16,51 behar izan zuten Esperantzako arraunlariek. Zarautz izan zen irabazlea eta Donostiarra bigarrena.\nSailkapen orokorrean laugarren postuan daude getariarrak, 119 punturekin. Donostiarra da hirugarren 121 punturekin, San Juan bosgarren 95ekin.\nIzaro Lestayo, Kontxatik at\nPasa den astean jakin zen Izaro Lestayok, Getariako Arraun Elkartearen patroietako batek, ezingo duela Kontxako Banderan parte hartu. Estropadaren antolatzailea da Donostia Festak eta azaldu duenez, “arautegiak ez du aukera hori onartzen, ez duelako talde egitura misto onartzen”.\nLestayok Euskadi Irratiko Blai! saioan azaldu zuenez, triste daude, atzerapausotzat dute erabakia eta harrituta utzi ditu. Aurreko urtean sariak berdintzera egin zuten eta aurrerapausoa zela ikusi zuten, aurtengo araudia, berriz, atzera egitea.\nZeresan ugari eman du Kontxako araudiak azken astean, besteak beste, aldaketa eskatzeko sinadura bilketa hasi dute Change.org webgunean. 5000 biltzea dute helburu.


Usurbildarren sormena 53. Durangoko azokan – Usurbil Eginez\nUsurbildarren sormena 53. Durangoko azokan\n53. Durangoko Azokak ateak zabalduko ditu abenduaren 5etik 9ra. Euskal Herriko argitaletxeen eta diskoetxeen lanak ezagutzeko plaza paregabea da Durangoko Azoka. idazleek eta musikariek euren irakurle eta entzuleekin egoteko aukera daukate. Lan berriak aurkezteko eta ezagutzeko modua izaten da. Abenduko lehen egunetan euskaldunen eta kulturzaleen topaleku izaten da Durango, eta era guztietako publikoarentzat kultur eskaintza zabala egoten da. Azokaren ordutegia 10:30etatik 20:00etara izango da.\nZer topatuko dudu azokan? 200 kultur ekitaldi, 247 erakusleiho eta 439 nobedade. Horien artean Usurbilekin lotura dutenak edo usurbildarrek sorturikoak topatuko ditugu. Haien produktuak salgai izango dira, eta hainbat ekitaldietan parte hartuko dute:\nUsurbildarrak: Ugaitz Agirre, Jakoba Errekondo, Antton Olariaga eta Yolanda Arrieta.\nUsurbilekin lotura dutenak: Askekintzaren Gurean dokumentala, Oreina filmean oinarritutako 3 laburmetrai eta Dantza filmaren inguruko mahai-ingurua\nUsurbildarren parte hartzea azokan\n12:30-12:55 Ugaitz Agirreren Tximeletak bizkarrean lanaren aurkezpena: “Bertan, istorioaren sortze prozesua azaldu eta pentsarazi nauten ideietan edota kontzeptuetan sakonduko naiz: historia, identitateak, harremanak… Bestetik, estiloaren inguruko gogoetak eta eraginak azalduko ditut”.\n18:00-18:25 Jakoba Errekondoren eta Antton Olariagaren eskutik, Landareak Lantzen 2019ko agenda-liburu berriaren aurkezpena: “Baratzean, fruitu arboletan, lorategietan, basoan noiz zein lan egin? Erein, landatu, inausi, tratatu, uztak jaso, txertatu… Zein urte garaitan egin behar da lan bakoitza? Izan ere, zenbat lan!”.\n11:30-12:30 Askekintzaren Gurean dokumentala: Jaietan animaliek jasaten duten zapalkuntza jaso du Askekintzak dokumentalean. Animaliekiko harremanari buruzko hausnarketa hauspotzea du helburu. Horretarako, Euskal Herriko hainbat jaietan irudiak bildu dituzte, eta jai horietan animaliak nola erabiltzen diren gertutik erakutsi nahi izan diote ikusleari. Tartean, Usurbilgo jaietako irudiak ageri dira. (askekintza.org/gurean)\n18:00-18:45 Aginagan eta Usurbilen grabatutako Oreina filmean oinarritutako 3 laburmetrai.\n15:00-15:30 Dantza filmaren inguruko mahai-ingurua. Hizlariak: Telmo Esnal eta Juan Antonio Urbeltz. Gogoan izan, Orbeldi D.T.-k parte hartu zuela filmaren grabazioetan.\n16:00-16:30 Ilargiaren Egutegiari buruzko aurkezpena eta kontsultategia. Jakoba Errekondoren eskutik. Baratzea, fruitu arbolak eta basoko lanak. Pello Zabalak aukeratutako esaerak. Xabier Akizuk ilargiaren eraginaren saioak eta Ilargiari begira. Maria Thunen egutegi biodinamikoarekin osatua.\n19:00-19:45 Dantza dokumentalean oinarriturako dokumental sail baten lehenatalaren aurkezpena.\nPosted on 2018/12/05 by usurbileginezPosted in Orokorra\nAurrekoa Previous post: 2019ko inauterietako gaiaren proposamenak egiteko epea zabalik\nHurrengoa Next post: Abenduaren 12an Yolanda Arrietak bere azken lanak aurkeztuko ditu Sutegi liburutegian


Ibex 35ek igoerekin ekin dio saioari, 8.800 puntuen bila – Ekonomiaren KZ\nEuropako burtsak irabaziekin jarraitzeko eta bolada baxua atzean uzteko borrokatzen ari dira. Astea erreferentzia makro handirik gabe hasiko da, baina Eurotaldearen bilerarekin, pandemiaren osteko egoera ekonomikoaz eztabaidatzeko. Honela, Kontinent Zaharraren indize nagusiak, zeinu mistoarekin argitzen dira. Bestalde, Ibex 35ek (ostiralean lortu zuen igoerarik handiena) gora egin du, eta 8.800 puntuko mailari eutsi dio.\nEspaño selektiboaren barruan, Inmobiliaria Colonial eta Solaria enpresek irabazien lehen postuetara igotzen dira % 1etik gorako igoerekin. Galeren aldean, Acerinox nabarmentzen da, % 2 gutxiago. Ondoren, IAG, Melia, Amadeus eta ArcelorMittal daude.\nEuroguneko (Eurotaldea) Ekonomia eta Finantza ministroak Janet Yellen AEBetako Altxorraren idazkariarekin bilduko dira astelehen honetan, pandemiaren osteko susperraldiaz eta finantza eta bankuen egonkortasunaz eztabaidatzeko. Eurotaldeak euroguneko politika fiskala eta 2022rako aurreikuspenak ere aztertuko ditu.\nBestalde, Christine Lagarde Europako Banku Zentraleko presidenteak elkarrizketa batean aurreratu duenez, uztailaren 22an egingo duten bileran diru-pizgarriei buruzko gida eguneratuko dute, eta datorren urtean neurri berriak onartzeko atea zabalik utziko dute, gaur egungo QE martxoan amaitzen denean.\nAsian, indizeek gora egin dute astearen hasieran, Wall Streeteko maximoen ostean. Nikkei indizea % 2tik gorakoa da, herrialdeko aldeko adierazle ekonomikoei esker.\nAste honi begira, inbertitzaileak bigarren hiruhilekoaren emaitzen denboraldiaren hasieraren zain egongo dira, AEBetako inbertsio bankuen zifrak argitaratuta. Estimazioen arabera, S & P 500-en akzioko mozkinak % 60tik gora egin du gora “baina garrantzitsuena marjinen gidetan egongo da urtearen bigarren erdialderako, prezioen goranzko presioaren testuinguruan”, adierazi dute 4. errentan.\nEstatu Batuetan ekaineko KPIa argitaratuko da, eta tasa orokorrean moderazio txikia eta azpikoan azelerazio txikia espero da, epe laburrean oraindik ere garestiak diren prezio-mailen testuinguruan.\n← Landa-turismoak uda honetan 2019ko antzeko zifrak lortzea espero du\nPentsiodunek manifestazioa egingo dute gaur Bilbon →


�Merkatu gardena� egin dute Bilbon, elikagaien arloko espekulazioa salatzeko - GARA\n�Merkatu gardena� egin dute Bilbon, elikagaien arloko espekulazioa salatzeko\nHamar euroan, Karrantzako bi litro esne, Izurtzako letxuga pare bat, Errigoitiko gazta zati bat eta Erraldeko okela. Prezio duinak erakutsiz, «elikagaiekin espekulatzen» dela salatu zuen atzo Bilbon EHNEk.\nHamar euroan, Karrantzako bi litro esne, Izurtzako letxuga pare bat, Errigoitin ekoiztutako gazta zati bat eta Erraldeko okelaz egindako hanburgesa paketea. Horiek izan ziren atzo EHNE sindikatuak plazara atera zituen produktuak; ez saltzeko, baizik eta banaketa enpresa handiek eta nekazaritza industrien «gehiegikeriak» salatzeko.\nArriaga antzoki aurrean egokitutako merkatuak erantzun ezin hobea izan zuen publikoaren aldetik. Ilara luzea osatu zen zabaldu aurretik, eta poltsa betetakoan, gehienetan erositakoarekin pozik agertzen baziren ere, bazen erosketa garestiegia iruditu zitzaionik ere.\nAgian, hor dago koska, hain zuzen ere, prezioak kalitate bermearekin bat datozen eta benetan ekoizpen kosteei erantzuten dieten, edo horien azpitik ordaintzen zaien ikusi beharko bailitzateke.\nAtzo ehunka lagunek 10 euroan eraman zuten poltsak 20 euro inguruko kostea izango luke merkataritza gune handi batean, Ainhoa Iturbe Bizkaiko EHNEko arduradunak azaldu zuenez. Ekoizleei ordaintzen zaiena eta kontsumitzaileoi eskatzen zaigun prezioaren arteko aldea gero eta handiagoa dela nabarmendu zuen, eta batez ere esnearen sektorean.\nZehaztu zuenez, iaz esne ekoizleei 40 zentimo inguru ordaintzen zitzaien esne litroko, eta, egun, 28-29 zentimo, ekoizpenaren kostua 50 zentimokoa denean. «Batez beste, maiatzean baserritarrek 2.000 eta 3.000 euro galdu» dituztela adierazi zuen Iturbek, eta horrek zenbait ustiategitan ateak ixtera behartu dituela esan zuen.\n«Ez dugu esaten ez dutela irabazi behar, baina prezioak duinak izan behar dira, gure lana ordaintzeko modukoak», argitu zuen Iturbek. «Ezin dugu lapurreta honekin jarraitu», salatu zuen EHNE sindikatuko arduradunak, eta egoera honi buelta emateko aukera badagoela nabarmendu zuen.\nInstituzioei esku hartzeko eskatu zieten atzo baserritarrek, eta prezioen behatokia antolatzeko eskaera berretsi zuten; «guri elikadura ekoiztea zenbat kostatzen zaigun kontrolatzeko eta kontsumitzaileei jartzen zaizkien prezioen arteko tarteak aztertzeko».\nKostuen eta azken prezioen artean dauden mozkin tarteek «hemen elikagaiekin espekulatzen dabiltzala» erakusten dutela salatu zuten EHNEkoek, eta Koldo Nabaskues EKA-OCUV kontsumitzaileen elkarteko arduradunak egoera honek dakarren ondorioa nabarmendu zuen: «Elikagaien banaketarako industriaren oligopolioa janari subiranotasunaren oinarrien kontra doa, ekoizleak ustiategiak ixtera behartzen ditu eta kontsumitzaileok aukeratzeko aukera gutxiago izatera».\n«Janari burujabetasuna aldarrikatzen dugu hurbileko ustiategietatik eta herritarrei sasoiko eta hurbileko produktuak kontsumitzera dei egiten diegu», gaineratu zuen alde horretatik Nabaskuesek.\nBitartean, eta EHNE sindikatuarekin kontaktu bat izan ostean, Lakuako Gobernuak ez du neurririk hartu, atzo azaldutakoaren arabera, nahiz eta Patxi Lopez lehendakariak esne sektoreari laguntzeko neurriak hartuko zituela iragarri.


Baztango Udala / Ayuntamiento de Baztan » Ondarea\nGARTZAINGO ANTZINAKO ERAIKIN NOBLEAK\nIturbidea leinu-etxea: Gartzain herriko etxe nabarmenena da, Aizano auzokoa, eta XVI. mendearen azken hamarkadan hasi ziren eraikitzen, lanei hurrengo gizaldian jarraitu bazitzaien ere. Iturbide sendiaren leinu-etxea da, bizi artean Baztango alkate izan zen Sancho Iturbideren jabetza, besteren artean, bertan bizi izan baitzen 1568tik aurre. Antzinako eraikinetik ez da gauza askorik geratzen: zutabe bat bakarrik, dagokion\nGartzaingo San Martin parrokia XVI. mendearen azken hamarkadan hasi ziren eraikitzen, nahiz eta lanak hurrengo gizaldi osora luzatu. Hori dela-eta, tenplu barruan ez dago estilo-batasunik, ezaugarri ezberdinak hartu baitziren kontuan une bakoitzeko eraikuntza-lanak egiterakoan. Badirudi artelanaren muina edo oinarria 1678an bukatu zutela. Latindar gurutzeko oinplanoa du eraikinak eta baita bi ataleko nabe handia ere, gurutzadura\nHona hemen Iruritako jauregien arkitektura hobekien ezaugarritzen duten eraikinak: Gaston Iriarte jauregia: Sendi hau Erratzuko Iriartea etxekoa da berez, eta XVIII. mendean oso garai oparoa bizi izan zuten. Sendiko kiderik garrantzitsuenetako bat Migel Jose Gaston izan zen. Bere irabaziak Ameriketako lurretan inbertitu zituen eta Caracasko Gipuzkoar Konpainiaren akziodun ere izan zen, baita Joan Goienetxe jaunaren testamentugilearen arduradun\nIruritako parrokia hau XVIII. mende erdialdeko eraikin barrokoa da, eta XVI. mendeko tenplu antzinakoaren leku berean eraikia dago, gainera, nahiz eta, egun, tenplu zaharraren aztarna arkitektonikorik geratu ez. Bai, ordea, hainbat eta hainbat dokumentu. Beroietan aipatzen da nola hondatu zen pixkanaka eta arrazoi ezberdinegatik eliza zaharra XVII. mendearen joanean, baita XVIII. mendearen lehen erdian hartu zen\nHona hemen Lekarozko jauregien arkitektura hobekien ezaugarritzen duten bi mustra edo eraikinak: Aroztegia jauregia: Tellari auzoan dago, eta, 1513an, Erresumako noblezian sailkaturik agertzen da, jada, leinu-etxe hau. Oso antzinakoa, ezbairik gabe. Bloke kubiko dotorea da, horma igeltsuztatuekin, eta harlandu-segidak ditu etxe-ertz eta hutsarteetan. Etxaurre nagusia hiru mailakoa da, atikoaz gain, eta lau isurkiko estalkia du. Beheko solairuan,\nUharte auzoan dago, Lekarozen. Egun, Bigarren Hezkuntzako Ikastola gisa ezagutzen dugun hori, kaputxinoek (Joaquín María de Llevaneras apaiz-buruaren gidaritzapean) 1888 aldera (hiru urtera inauguratu zuten) altxatutako eraikin-sail baten zatitxo bat baino ez da. Egun, ez dago bertan erlijio elkarterik eta instalazioak Nafarroako Gobernuak erosi ditu orube horretan oraindik zehaztu ez duten proiekturen bat gauzatzeko. Eraikin\nLekaroz kaskoan dago, herriko gunerik garaienean. Parrokia honek badu nolabaiteko batasuna estilo aldetik haraneko bertze parrokia batzuekin. Hainbat garaitan eraiki zuten, baina badirudi, dokumentuen arabera, 1579an hasi zirela. Urte hartakoak dira gurutzadura eta burualdea. Nabeak eredu modernoago bati jarraitzen dio, VXIII. mendekoa da, barrokoa. Dorrea 1896an eraitsi zuten egungoari bide emateko. Herriko seme eta arkitekto Lino\nHona hemen Oronozko jauregien arkitektura hobekien ezaugarritzen duten bi mustrak: Arretxea jauregia: XVI. mendeko eraikuntza da, nahiz eta egun oso berritua egon. 1675ean irabazi zuen leinu-etxe izendapena, Pedro Bertiz jabeak Iruñeko Ziudadela gotortzeko lanetarako diru-emaitza egin zuenean. Etxaurrea harlandu-segidaz jantzia dago ertzetan eta beheko solairuan, hiru maila ditu eta arkuteria bikoitz nabarmena, barrualdean ate zorrotz bat ezkutatzen\nHasiera batean egitura apal bat bazen ere, eliza honek aldaketa asko izan zituen denboraren joanean, haraneko bertze eraikin askok bezalaxe. Oronozko eliza, beraz, 1606 aldera eraikitako lauki txiki bat baino ez zen, eta gerora handitzen joan zen, apurka-apurka, gaur den horretara iritsi arte. Latindar gurutzeko oinplanoa du hiru ataleko eta espazio handiko nabe batez osatua,\nHona hemen Zigako jauregien arkitektura hobekien ezaugarritzen duten bi eraikin: Egozkue jauregia: Antzinako jaurerria eta antzinako nobleziaren leinu-etxea da. Herri-gunetik urrundua dago. Zeharkako bloke bat da, hiru solairukoa, eta dorre handi moduko bat du erdigunean, eta azken horren alboetan balkoi jarraituak ikus daitezke. Etxaurrean, armarri barroko bat, behealdean kerubina duela, eta baita kasketa bat ere goiburuan, bi


Frontend teknologien munduko azken joerak Kaixoworld! topaketan - SPRI\nJardunaldia martxoaren 27an egingo da Arrasaten\nKaixoworld! jardunaldia Frontend teknologiei buruzko foro bat da, aukera ematen duena ezagutzak partekatzeko, joera digital berriak deskubritzeko eta, batez ere, profesionalen arteko lankidetza-sareak sortzeko. Ekitaldia dohainik da, eta proiektuen garapenean lan egiten duten diziplina guztiei zuzenduta dago: hasi frontend garapen profiletatik eta maketaziotik eta, besteak beste, UI diseinatzaileetara, eta UX copy eta espezialistetara.\nKaixoworld! jardunaldian eskainiko diren lau hitzaldietan hizpide hartuko dira machine learning, irisgarritasunerako diseinua, proiektu digital baten garapen prozesua eta zibersegurtasunaren garrantzia. Asmoa da etengabeko prestakuntza sustatzea etengabe aldatzen ari den sektore batean, horretarako espreski antolatuz arlo desberdinetako profesionalen arteko hitzaldi informalak.\nDatatons enpresako Inés Huertasek emango dio hasiera topaketari, Las posibilidades del machine learning en productos digitales hitzaldiarekin. Teknologia horiek baliagarri dira prozesuak hobetzeko eta zerbitzu berriak sortzeko. Datuen arloko zientzialari horrek azalduko du zein aukera eta aplikazio dauden ingurune industrialetan nahiz sozialetan. Produktu digitaletan espezializatutako Eusebio Reyero diseinatzailea izango da jardunaldiko hurrengo hizlaria, zeinak hizpide izango baitu ideia batetik amaierako zerbitzura edo produktura igarotzeko prozesua. Horretarako, Reyerok bertaratutako guztiekin partekatuko du hainbat startup eta enpresarekin proiektuak garatzean bildutako esperientzia.\nKaixoworld! topaketan izango da orobat Andoni Serrano, zeinak teknologien irisgarritasunari buruzko hitzaldi bat eskainiko baitu. Oro har, diseinua erabiltzaile profil generiko batera bideratzen da, baina horrek kanpoan uzten ditu premia espezifikoak dituzten pertsona asko. Halere, Serranok azalduko du hardwarea eta softwarea baliagarri izan daitezkeela teknologia pertsona guztiengana hurbiltzeko. Bukatzeko, Jesús Lizarragak, Mondragon Unibertsitateko Telematika arloko koordinatzaileak eskainiko du azken hitzaldia. Jesus Lizarraga irakasle eta ikerlaria gaur egungo eraso mota garrantzitsuenez mintzatuko da, eta halaber hizpide hartuko ditu eraso horiek saihesteko edo inpaktua minimizatzeko estrategia onenak.\nArrasateko Garaia Berrikuntza Gunean egingo da jardunaldia, datorren martxoaren 27an, SPRI Taldeak Garaia Enpresa Digitalaren bitartez antolatuta.


Parte-hartze bidezko prozesuak iazko lehenengo edizioan izandako harrera ona ikusita, Udalak zenbait hobekuntza egin ditu, horien artean proposamenak aurkezteko epea astebetez luzatzea; epe hori apirilaren 6tik (eguena) maiatzaren 4ra arte izango da.\nUdalak 2 milioi euro jarriko du parte-hartze bidezko prozesuan onartutako proposamenak gauzatzeko; proposamen bakoitzak, gehienez, 500.000 euroko kostua izango du, hau da, kopuru osoaren % 25, herritarren ekarpen gehiagori lekua egiteko.\nProzesuan parte har dezakete Bilbon erroldatutako 16 urtetik gorakoek, euren izenean edo erakunderen baten izenean jardunez. Proposamenak Udalaren eskumeneko zein-nahi arlotakoak izan daitezke (garapen ekonomikoa, gobernu ona, gizarte arloko politikak, kultura, euskara, gazteria, kirola, segurtasuna, mugikortasuna, ingurumena…), baina, ahal dela, barrutiak hobetzeko obrei eta lanei buruzkoak ez direnak; izan ere, obra horiek euren Parte-Hartze bidezko prozesua eta aurrekontua baitituzte (Auzokide Plana).\nUdalaren iazko aurrekontuetan herritarrek egindako 22 proposamen sartu ziren, besteak beste, hauek: El Fango errugbi-zelaian tribuna egitea aldagelekin; “Eskolako bideak” programa; Bilbon Bizi udal zerbitzuan bizikleta gehiago jartzea; skateboard praktikatzeko guneak atontzea; rokodromo bat jartzea edozeinek erabiltzeko moduan eta gaueko aisiarako gazteentzako programa abian jartzea.\nBilboko Udalak abian jarri du bigarren urtez jarraian parte-hartze bidezko proiektua, iaz hasitako bideari jarraiki, herritarrei aukera emanez ideiak eta proposamenak aurkezteko, gero lehentasuna eman eta beharbada udalaren 2018ko aurrekontuan sartzeko.\nUdal taldeek eskatuta Herritarrentzako Arreta, Partaidetza eta Barrutien Saileko zinegotzi den Gotzone Zaldunbidek egindako agerraldian azaldu duenez, proposamenak aurkezteko epearen berri eman du gaur goizean; epe hori bihar, apirilak 6 (eguena) hasiko da eta maiatzaren 4an amaitu.\nZaldunbidek azpimarratu du lehenengo edizioan parte-hartze bidezko prozesuak oso harrera ona izan zuela, guztira 302 proposamen egin zirela, “oso interesgarriak, argumentazio onarekin”. Proposamen horiek norbanakoek (242 proposamen) eta elkarteek (60 proposamen) egindakoak izan ziren, argi utziz herritarrak prest daudela Udalaren gestioan laguntzeko. Azkenik, udalaren 2017ko Aurrekontuetan herritarrek egindako 22 proposamenei lotutako 17 proiektu gehitu ziren, guztira bi milioi euroko kostuarekin.\n“Iaz esan genuen legez, Parte-hartze bidezko proiektua behin betiko geratzeko asmoz etorri da Bilbora. Eragingarria da eta ilusio-eragilea eta, hortaz, egonkortasuna ematea eta hobetzea besterik ez zaio falta, hartara gero eta jende gehiagok egingo baititu ekarpenak” gehitu du zinegotziak.\nALDAKETAK ETA HOBEKUNTZAK\nHorretarako, hainbat hobekuntza tekniko egin dira barruan, betiere prozesua azkartze aldera, eta ekarpenak egiteko astebete gehiago egongo da; aurten, guztira, hilabeteko epea egongo da proposamenak egiteko (apirilaren 6tik maiatzaren 4ra)\nIaz bezala, aurten ere Bilboko Udalak urteko aurrekontuetan 2 milioi euro gordeko ditu parte-hartze bidezko prozesuan onartzen diren proposamenak gauzatzeko.\nAurten, berritasun modura, proposamen bakoitzaren kostua ezingo da 500.00 euro baino handiagoa izan, hau da, Parte-Hartze bidezko aurrekonturako kopuru osoaren % 25a baino handiagoa.\nProzesu honetan parte har dezakete Bilbon erroldatuta dauden 16 urtetik gorakoek, Bilboko Udalaren Herritarren Partaidetzako Entitateen Erregistroan dagoen edozein erakundek, eta edozein elkartek, fundaziok, sindikatuk, enpresa-elkartek, elkargo profesionalek, zuzenbide publikoko korporaziok edo bestelako edozein entitatek, baldin eta nortasun juridikorik badu, ordenamendu juridikoaren arabera. Azken kasu bi hauetan ere eskatzailea Bilbon erroldatuta egon eta 16 urtetik gorakoa izango da.\nProposamenak aurkeztu ahal izango dira udal webguneko (www.bilbao.eus) “Parte-Hartze bidezko Aurrekontuak” atalean dagoen inprimakiaren bidez, edo idatziz, Bilboko Udalaren Erregistro Nagusian edo uriko 8 barrutietako udal bulegoetan.\nProposamenei identifikazio-kodea esleituko zaie, egileek proposamenaren jarraipena egin dezaten.\nUDAL ESKUMENEN BARRUKO EDOZEIN EREMU\nBilboko Udaleko parte-hartze bidezko aurrekontuen prozesuan aurkezten diren proposamenak Udalaren eskumeneko zein-nahi arlotakoak izan daitezke (garapen ekonomikoa, gobernu ona, gizarte arloko politikak, kultura, euskara, gazteria, kirola, segurtasuna, mugikortasuna, ingurumena…), baina, ahal dela, barrutiak hobetzeko obrei eta lanei buruzkoak ez direnak; izan ere, obra horiek euren Parte-Hartze bidezko prozesua eta aurrekontua baitituzte (Auzokide Plana).\nHoriek horrela, gogoratu behar da Bilboko Udalak, Auzokide Planaren bidez, 12 milioi euro jartzen dituela urtero (1,5 milioi euro barrutiko), auzoetako obrak eta hobekuntza-jarduerak planifikatzeko, gauzatzeko eta garatzeko; obra horiei herritarrek eurek ematen diete lehentasuna Barrutietako Kontseiluen bidez, eragile politikoekin eta sozialekin batera.\nNolanahi ere, proposamenak garrantzizkoak eta interes orokorrekoak izango dira auzo edo barruti jakin baterako edo hirirako.\nIaz, guztira 302 proposamen egin ziren parte-hartze bidezko aurrekontuen proiektuan. Proposamen horietako % 80 norbanakoek egindakoak izan ziren eta hamarretik bederatzi Udalaren webgunearen bidez egin ziren. Horietako 147 ezetsi egin ziren, arrazoi tekniko eta juridikoak tarteko edo udalaren eskumenekoak ez zirelako; beste 79 proposamen ere baztertu ziren, honako honetan eginda zeudelako jada edota Auzokide Planaren barruan edota kasuan kasuko sailaren barruan aurreikusita zeudelako.\nAzkenik, udalaren 2017ko Aurrekontuetan herritarrek egindako 22 proposamenei lotutako 17 proiektu gehitu ziren, besteak beste, hauek:\nLarraskituko kiroldegian rugbya praktikatzen dutenentzako aldagela duen tribuna (625.000 euro)\n“Eskola-bideak” programa, eskolarako bide seguruak egiteko seinaleekin (200.000 euro)\nBilbon Bizi udal zerbitzuan bizikleta gehiago jartzea (193.000 euro)\nSkateboard praktikatzeko zaharkituta geratu diren guneak atontzea (250.000 euro)\nRokodromo bat jartzea edozeinek erabiltzeko moduan (170.000 euro)\nGaueko aisiarako gazteentzako programa abian jartzea (100.000 euro)\nBeste ekimen zehatz batzuk ere aurreikusi dira: krisia jasaten ari diren pertsonei lana aurkitzen laguntzea; Errekaldeko bizimoduaren kalitatea hobetzea; jendearentzat itxita egoten diren eraikinak eta espazioak zeintzuk diren ezagutaraztea; kultur jarduerak sustatzea auzoetan; euskararen erabilera sustatzea eta kaleko edanaren arazoaren aurrean gizalegezko jokabideak bultzatzea.\n2018ko PARTE HARTZE BIDEZKO AURREKONTUETAKO EPEAK ETA DATAK\nGotzone Zaldunbide Herritarrentzako Arreta, Partaidetza eta Barrutien Saileko zinegotzi ordezkariak egin duen agerraldian azaldu duenez, Parte-hartze bidezko 2018ko Aurrekontuetarako proposamenak aurkezteko epea bihar, apirilak 6 (eguena), hasi eta maiatzaren 4an amaituko da.\nAzpimarratu behar da proposamenak epe horren barruan baino ezin direla egin, ekimen horiek Udalaren 2018ko Aurrekontuaren Proiektua egin aurretik aurkeztu behar direlako. Hala ere, epe horretatik kanpo herritarrek iradokizunak egin ditzakete Udalak horretarako dituen bideak erabilita.\n1.- Proposamenak jasotzea (apirilaren 6tik maiatzaren 4ra)\nGarrantzizko eta interes orokorreko proposamenak, hiri edo barruti mailakoak aurkeztu ahal izango dira. Proposamenok Udalaren eskumeneko zein-nahi arlotakoak izan daitezke, baina, ahal dela, barrutiak hobetzeko obrei eta lanei buruzkoak ez direnak; izan ere, obra horiek euren parte-hartze bidezko prozesua eta aurrekontua baitituzte (Auzokide Plana).\nProposamen bakoitzaren kostua ezingo da 500.000 eurotik gorakoa izan, hau da, parte-hartze bidezko aurrekonturako kopuru osoaren % 25 baino handiagoa.\n2.- Jasotako proposamenak web orrian argitaratzea (maiatzaren 24an).\nJasotako proposamen guztiak argitaratuko dira, iraingarriak eta diskriminatzaileak kenduta.\n3.- Sailek proposamenak aztertzea eta lehentasuna finkatzea (ekainaren 2tik Gobernu Batzordeak aurrekontua onartu arte).\nUdaleko sailek, aurkeztutako proposamenen edukia aztertuko dute, ikuspegi juridiko eta teknikotik. Proposamenen balorazio ekonomikoa egin eta legezkoak eta bideragarriak direnei (kalkulu ekonomikoak finkatutako gehieneko kopurua gainditzen ez badute) lehentasuna emango zaie parte-hartze bidezko aurrekontuko 2 milioiak amaitu arte.\n4.- Lehentasunezko proposamenak aurrekontuen proiektuan sartzea eta web orrian zabaltzea.\nLehentasuna duten proposamenak Udalaren 2018ko aurrekontuen proiektuan sartuko dira. Proiektua web orrian argitaratuko da, Gobernu Batzordeak onartzen duenean.\nUdalak proposamen guztien zerrenda argitaratuko du, adierazita zeintzuk pasatu duten azterketa eta balorazio teknikoaren fasea eta zeintzuk sartu diren 2018ko aurrekontuen proiektuan eta zeintzuk ez.\nParte-hartze bidezko prozesuari buruzko informazioa udalaren webgunean (www.bilbao.eus) edota 010 telefonora deituta kontsultatu daiteke apirilaren 6tik (eguena) aurrera.


Aparteko orduak – Gizapedia\nAparteko orduak edo ordu estrak langileak bere lanaldi arruntetik kanpo burutzen dituen orduak dira. Lanaldia kontratuan edo hitzarmen kolektiboan ezartzen da, eta eguneko, asteko nahiz urteko izan daiteke. Horrela, adibidez, langile baten kontratuan astean 40 ordu baino gehiago ezin dituela egin ezarrita badago, 40 ordutik aurrera egiten dituen orduak aparteko ordutzat har daitezke. Aparteko orduek lanaldi arrunteko orduek baino ordainsari handiagoa izaten dute, eta langileari gainsoldata ekartzen diote ondorioz. Halaber, borondatezkoak izaten dira, baina kasu batzuetan langileak ezinbestean bete behar ditu, konponketa bat bukatu den kasuetan esaterako, betiere arauz jarritako dagoen muga gainditzen ez bada.\nBeste hizkuntzetan: ingelesez, overtime hours; gaztelaniaz, horas extraordinarias.


Esperientziak partekatzen - Irutxuloko Hitza : Irutxuloko Hitza\nLauaizeta ikastola hainbat proiektutan murgilduta dago. Hil amaieran, lehen aldiz, Galiziako Caldas de Reis herriko ikasle batzuk etorriko dira, Korrikan parte hartu eta euskal kultura ezagutzeko.\nLauaizetako Uxoa Larrañaga eta Amaia Eizagirre irakasleak eta Maria Eugenia Lozano zuzendaria. (Argazkia: L. Ferreira)\nFrantziako ikastetxe batekin egindako eskola trukearen arrakasta ikusita, aurten errepikatzea erabaki du Intxaurrondo-Egiako Lauaizeta ikastolak. Versaillesko 23 ikasle etorriko dira Donostiara, eta hemendik 24 joango dira Frantziara. Baina eskola trukeak ez dira hor amaitzen. Izan ere, Galiziako Caldas de Reis (Pontevedra) herriko 19 ikasle etorriko dira martxoaren 30etik apirilaren 5era. Eskola truke horren ardatzak kultura eta hizkuntza gutxituak izango dira. Lauaizeta ikastolako zuzendari Maria Eugenia Lozanok adierazi duenez, helburuak dira kultura bakoitza ezagutzea eta, euskara zein galiziera hizkuntza gutxituak izanda, tokian tokiko arazoak aztertzea. Bertan, Bigarren Hezkuntzako 2. mailako 39 ikaslek hartuko dute parte. Hala, galiziarrak etortzen direnean, egitarau zabala topatuko dute. Esate baterako, ikastolako Hilerri Bizi proiektuan murgilduko dira. «Tabakalerak luzatu zuen deialdi baten barruan dago, eta lantzen da bereziki ikastetxea eta auzoaren arteko harremana. Polloe hilerria eta ikasleen arteko harremana aztertzen ari gara, ikastolara etortzeko bide bezala erabiltzen baitugu. Galiziakoek euren errituak eta bestelakoen materialak ekarri eta paretan jarriko dituzte», azaldu du Plastikako irakasle Uxoa Larrañagak. Horretaz gain, Korrika ezagutu eta parte hartuko dute Intxaurrondon horren harira antolatzen ari diren hainbat jardueratan. «Apirilaren 4an, Korrika Donostiatik igarotzen denean, gure asmoa da galiziar batek eta Lauaizetako ikasle batek lekukoa hartzea. Oso polita izango da», azpimarratu du Lozanok. Egingo dituzten beste jardueren artean, tailer ugari daude, «denak kulturarekin zerikusia dute»: danborrada, euskal dantza, euskal kantagintza, txalaparta, panderoa eta irrintzia, euskara-galegoa, euskal kirolak, galeuskaraokea eta hormairudi baten marrazketa. Lauaizetako 39 ikasleak Galiziara maiatzean joango dira, galegoaren festa ospatzen dutenean. Europarekin harremana Bestalde, iaz, proiektu bat aurkeztu zuen Lauaizeta ikastolak, Erasmus+ programaren barruan, eta dirulaguntza bat lortu zuten. Horren bitartez, atzerriko hizkuntzen erabilera indartzea da helburuetako bat. Horrekin lotuta, aukera izan zuten beste proiektu batean parte hartzeko: Etwinning. Xede nagusia da euren ingurua deskribatzea, zenbait herrialdetako estereotipoak aztertzea eta datu objektiboekin alderatzea. «Orain, bideokonferentziak, aurkezpenak, bideoak eta bestelakoak partekatzen ditugu Europako beste herrialdeekin. Oso zaila da ordutegiagatik bat etortzea, baina lortu izan dugu bi edo lau herrialde egotea aldi berean konektatuak», azaldu du Ingeles eta Frantseseko irakasle Amaia Eizagirrek. 2016ko azaroan, beste proiektu batean sartu ziren buru-belarri: Bake hari izpiak. Beste gauza batzuen artean, Bigarren Hezkuntzako 4. mailako ikasle guztiek 80 urtetik gorako norbait elkarrizketatu dute, 1936ko gerra edo gerraondoaren inguruan. Lan hori bost ikasgaietan landu dute: Gizarten, Gaztelanian, Ingelesean, Euskaran eta Balio Etiko eta Sozialak izeneko ikasgaian. Beraz, ikasgai horietako irakasle guztiak elkarlanean aritu dira, eta ikasleen kalifikaziorako ere balio izan du: hain justu, egindako lanak ebaluazioko puntu bateko balioa izan du ikasgai bakoitzean. Eizagirreren arabera, gehienek senide batekin hitz egin dute, baina batzuek Txara zentroko ezezagun batzuei elkarrizketa egin diete. Lan horien guztien emaitza erakusketa ezberdinetan ikusi ahal izango da: Madrilgo hezkuntza foroan, informazio gune bat jarriko dute eta bertan erakutsiko dituzte aukeratutako hainbat lan; Europan zehar ere, asmoa dute erakusketa ibiltari bat egiteko; Aieten beste bat prestatzen ari dira; eta ikastetxeak beste ikasleei eta gurasoei 4. mailakoen lanak aurkeztuko dizkiete ekaina aldera. Lozanoren hitzetan, «esperientzia hau plazaratu eta familia eta ikasleen artean zabaldu behar dugu. Parte hartu dutenentzako harrigarria bezain hunkigarria izan da, eta gauza asko ezagutzeko aukera izan dute».


2019ko Lekuona Sarirako Hautagaitzak: irailaren 8a arte\n2019/07/15 - 2019/09/08\nEuskal Komunitate Globalarentzat ekarpen garrantzitsua egiten dioten pertsonalitateen obra osoari (opera omnia) aitorpena egiten dio Manuel Lekuona Sariak 1983tik.\nAurtengo proposamenak aurkezteko epea irailaren 8an amaituko da. Oinarrietan ezarritako irizpideen arabera, proposatzen diren pertsonek nabarmenak izan behar dute beren bizi ibilbidean, unibertsitate alorrarekin lotura es duena, euskal kulturarekiko eta honen balore unibertsalarekiko ekarpen eta konpromisoa, bai eta bere lanaren dibulgazioan. Hautagaitzak onartuta, irailaren 9tik 15era zabalduko da bozketa birtuala Eusko Ikaskuntzaren web orriaren bidez.\nAzken boto kontaketa proportzio hauetan egingo da: %30 Eusko Ikaskuntzako kideekin, %10 Euskal Komunitate Globaleko kideen botoekin eta %60 Epaimahai instituzionaleko botoekin.\nErabakia iraileko bigarren hamabostaldian jakinaraziko da.\nManuel Lekuona Sariak Euskal Herriko lurralde errealitate desberdinak islatzea bermatuko du Eusko Ikaskuntzak eta, gainera, emakumezko hautagaitzen aurkezpena sustatuko du.


Pagasarri - Wikipedia, entziklopedia askea.\nErakutsi/ezkutatu Ezaugarri naturalak azpiatal\nErakutsi/ezkutatu Gizakiekiko harremanak azpiatal\n2.2Tontorrera igotzeko abiapuntuak\n43°13′07″N 2°56′35″W / 43.2186°N 2.9431°W / 43.2186; -2.943143°13′07″N 2°56′35″W / 43.2186°N 2.9431°W / 43.2186; -2.9431\nPagasarri (673 metro) Bizkaiko mendia da, Ganekogortako mendilerroan dagoena, Bilboko, Alonsotegiko eta Arrigorriagako udalerrien artean. Bilboaldeko tontorrik garaiena da, bai eta Bilboko mendi tradizionalena ere.\nMugakide naturalak Arnotegi iparraldean, Arraitz ipar-mendebaldean, Malmasin ipar-ekialdean eta Ganekogorta hego-mendebaldean ditu, beti ere Kadagua eta Nerbioi-Ibaizabal ibaien arroen artean kokatuta.\nTontorrean karst moduko paisaia dugu, eta lur azpian kobazuloen barnebide sistema dago, bitan banatuta goi eta behe aldean.\nEzaugarri naturalak[aldatu | aldatu iturburu kodea]\nHistoriari dagokionez, kontuan hartu behar da lehenik eta behin XVI. mendean hasitako basoen ustiapen handia, itsasontzigintzan eta bereziki xede militarrekin erabiltzeko egurra helburu. Garai hartan Bilbo bera kai garrantzitsua zen, eta Espainiar Inperioa hainbat gudatan sartuta zegoen. Denboran aurrera, XVIII. eta XIX. mendeetan jasandako gerrek ere euren eragina laga zuten Pagasarriko basoetan, tartean Gerra Karlistak izan zirelarik. Hauetan erabilitako gotorleku eta bestelako eraikinen aztarnak ikusgai daude oraindik ondoko Arnotegi eta Arraitz mendien inguruan. XX. mendearen hasieran baso-soiltze ia erabatekoa zen, eta mendean zehar bestelako eraso ekologikoak jasan dituen arren, besteak beste errepideen eraikitzea eta harrobien ustiaketa, basoberritzeei esker Pagasarriko landaredia suspertu egin da neurri batean.\nGaur egun jatorrizko zuhaitzen artean mendiari izena ematen dioten pagoak daude oraindik, haritz, arte eta haltzekin batera. Hala ere pinu, izei eta eukaliptoak ugariagoak dira.\nHiri ingurualdean egon arren, ugaztun txikiak (tartean satorrak eta erbinudeak) eta hegaztiak mendi honen inguruetan bizi dira. Azken hauen artean txantxangorriak, belatzak, urubiak eta sai arreak.\nGizakiekiko harremanak[aldatu | aldatu iturburu kodea]\nPagasarriko lehenengo giza aztarnak Brontze Arokoak dira, eta aipatzekoa da halaber IV. mendeko hilarri bat, XII. mendeko Abrisketako San Pedro baseliza erromanikoan dagoena, Arrigorriagan.\nBestela, artzaintza jarduera ohikoa izan da mendiaren inguruetan aspalditik, eta horren lekuko da bertako toponimia (Pastorekorta, Ganekogorta edo Uzkorta). Abelzaintza ere garrantzitsua izan da, eta gaur egun ere baserriak badaude mendiaren maldetan, burdinolaren bat edo besteren hondarrekin batera. XVI. mendekoa da bestela San Roke baseliza, kolera izurrite baten ondorioz eraikia. Eta nabarmentzekoak dira XVII. eta XVIII. mendeetan eraikitako elurtegiak ere, izotza sortzeko modu industrialek geroago gainbehera ezarri zietelarik.\nAzkenik, gerrak eta jarduera militarrez gain, kirola izan da XX. mendeko hasieratik aurrera gizaki gehien erakarri duen aktibitatea. Urte haietan "Pagasarri Kopa" izeneko lehiaketak antolatu zituzten, 1914an Tarinaren iturria edo Udoikoa egin zuten eta 1919an gaur egungo aterpetxea eraiki zuten, "Club Deportivo" elkarteak eta Bilboko udalak diruz lagunduta. Espainiako Gerra Zibilaren ostean "Pagasarri/Ganekogorta Kopak" berriro antolatzeari ekin zioten, bitxikeria moduan 1950eko hamarkadan Pagasarritik Iralabarriko Urizar dorretxeraino joango zen teleferikoaren egitasmo ez gauzatua aipatzekoa da eta azken urteotan nabarmentzekoa da 1990etik urtero abenduan BBKk antolaturiko igoera, milaka herritar erakartzen duena eta Felix Iñurrategi, Alberto Iñurrategi, Juanito Oiarzabal eta Juanjo San Sebastian moduko mendizaleak parte hartzaileen artean eduki izan dituena.\nTontorrera igotzeko abiapuntuak[aldatu | aldatu iturburu kodea]\nMendira igotzeko hainbat bide daude, gehienak Bilbotik abiatuta. Igotzeko denborak hauek dira:\nZabalburu plazatik (Bilbo): Ordu 2 eta 30 minutura San Adriandik igaroz. Hauxe da biderik ohikoena.\nKastrexanako gainetik (Bilbo): 3 ordu. Arraitz menditik igarotzen da.\nAbusuko auzotik (Bilbo): 3 ordu. Bolintxutik pasatuz.\nEtxetxuko plazatik (Bilbo): 3 ordu eta 30 min. Errekaldeberritik igaroz.\nBasauritik: Ordu 2 eta 30 min. Malmasin menditik pasatzen da.\nUgaotik: 3 ordu, Zollotik.\nArrigorriagatik: 3 ordu eta 30 minutura.\nLaudiotik: 3 ordu eta 30 min, Santa Luzia baselizatik.\nAlonsotegitik: 4 ordu, Ganekogortatik.\nSodupetik: 4 ordu eta 30 min, Gallarraga eta Ganekogorta mendietatik.\n"Pagasarri". Juanjo San Sebastian. BBK Fundazioa, 1995.\nPagasarri luberri.net webgunean\n(Gaztelaniaz) Pagasarriko webgunea\n"Kalekumeen altxor ezkutua"[Betiko hautsitako esteka]\nOrriaren azken aldaketa: 26 martxoa 2021, 15:53.


kritiken hemeroteka » Elurra ikusi dut\n« Aldaketaren aurrean | Etxe kantoietako hatsa »\nElurra ikusi dut Felipe Juaristi / El Correo, 2017-12-30\nNik ere elurra ikusi dut, baina ez Bianditz mendiaren hegal-gailurretan, Izarraitzeko gainaldean baizik. Auzoan badago txoko bat aparta. Eseri zaitezke, edateko eskatu eta, eguna argia bada, Gipuzkoako mendi-tontor gehienak begiz jo ditzakezu, hegalez hegal ezinean, Lizardik maite zituen txoriek bezala. Elurraren zelatariak bere egonezinari ematen dio itxura, elurra buztina baino moldagarriagoa baita, eta iraungaitzagoa. Egun batetik bestera joan daiteke, mendian behera, errekara (gauza guztiak bezala, finean) eta handik itsasora. Elurrak ez du ihes egiten, ordea, ez baita gizaki. Elurraren zuria belztu daiteke, poza tristura bilakatu, eta aingerua deabru. Poeta bat, denik eta laudatuena bada ere, deskuidatuz gero, madarikatuen saldoan sartzen dute, ‘nihil obstat’ik gabe.\nNik ere irakurri dut Koldo Izagirrek Xabier Leteren bizkar egin duen antologia. Bizi osoa iraun dezakeen liburu baten aurrean gaudela iruditzen zait: ez da elurra bezala urtuko, ez du haize erauntsiak zakarki eramango, ez du suak kiskaliko, ez du itsasoak jipoituko. Elementuei aurre egiteko sortua da, ez fisikoki, espiritualki baizik; liburuak, izan ere, Leteren geografia morala marrazten baitu, eta, neurri handian, Koldo Izagirrerena ere bai. Epilogoa irakurtzea besterik ez dago.\nNik ere konprenitu nahi nuke Koldo Izagirreren arrazoia. Beharbada, aitortu nahi lukeen baino gordeagoa da eta, gordinagoa, seguru asko. Baina ez dago dena esaterik, ezta dena argitzerik ere. Dena garbi balego, zertarako interpretaria, esataria, egiaren bilatzailea, justizia-egilea? Dena garbi balego, zertarako garbitzailea?\nNiri ere iritsi zitzaidan Xabier Leteren plagioaren albistea, gutxi baikara idazleok eta, gure komunitatean, joera handiagoa dago berri txarrak aipatzekoa, berri onak komunikatzekoa baino. Utikan albiste on eta menturazkoak! Utikan garaipen eta laudorioak, besteenak badira! Utikan ospe eta fama-nahia, gureak ez direnean, noski! Berriak ez ninduen poztu, Lete lagun gisa estimatzera iritsia bainintzen; baina ez nion garrantzi handirik eman, ez baitzen lehen aldia halakorik entzuten nuena. Lete ez zen beste egile batzuen izenak ere aipatu zizkidaten lehendik, baina garbitzaile ez naizenez, dauden oroimenaren bazterrean utziko ditut, bekatuaren orbana erabat kendu arte.\nNik ere galdetu nahi nuke Leteren bizitzan zer diren eta bere obran zer maila hartua duten Rilkeri eta Ribari (R & R) kopiatu zizkion poema horiek. Ez dut idatziko dena esanda dagoela, ez baita egia, eta ez naiz sartuko Leteren adimenean, egin zuena egiteko izan zuen bultzagarria ulertu nahian. Gure komunitate txiki eta batzuetan baketsu honetan kontu askoz larriagoak gertatu dira, baina ez dut ikusi (eta ez naiz itsu) Izagirreren testuan sumatzen dudan asaldura hori. Ulertzen dut sentsibilitate-kontuetan ez garela denok etxe batekoak; eta batzuentzat kilikagarri dena, beste batzuentzat hozgarri da, edo ozpin bestela. Baina elurra joandakoan lurra geratzen den bezala, iritziak aienatutakoan gertakariak geratzen dira, bakarrik askotan. Oroimena herdoilez betea duenari, egoki zaio hemerotekara joatea, eta hango korridoreetan barrena egurastea, ona baita buruko odola ere ibil dadin.


'El vicio del poder' - bizkaie.biz\nKarolina Almagia\t2019-01-22 08:40 Zinema kritikak\nFilma ez da biopic tradizionala.\n- Zuzendaria eta gidoilaria: Adam McKay.\n- Aktoreak: Christian Bale, Amy Adams, Steve Carell, Sam Rockwell, Jesse Plemons, Alison Pill, Stefania Owen, Jillian Armenante, Brandon Sklenar...\n- Produktoreak: Gary Sanchez Productions / Plan B Entertainment / Annapurna Pictures.\n- Generoa: Komedia, biografia, politikea.\n- Iraupena: 132 min.\nDick Cheney, George Bushen mandatuan presidenteordea izan zana eta benetazko poterea eban gizonaren figurea aurkezten deusku film honek.\nChristian Bale, Steve Carell, Amy Adams eta Sam Rockwell dagoz aktore zerrenda luze baten puntan eta izarren kameoak be agertzen dira metraje luzean zehar.\nBaina El vicio del poder ez da biopic tradizionala. Adam Mcay komedia estadubatuar barriaren ordezkari ospetsua da eta film honetan originala izatea nahi izan dau, emoitza eztabaidagarriakaz. Genero eta estilo asko nahasten ditu: dokumentala, komedia, ikerketa politikoa, karikaturea, satirea, sarkasmoa, irudi errealak, biolentzia... Estilo batetik bestera egiten dau salto, bromatik larritasunera, eta gehiegikeri honek despistea eragiten dau. Barre eragin nahi dau baina gitxitan lortzen dau. Momentu batzuetan aspergarria da eta beste batzuetan, desatsegina.\nArgi dago Dick Cheney legebakoa da, eskrupulurik bako gizona, torturatzailea, Iraken inbasinoa agindu ebala jakinez ez ebala zer ikusirik Torre Bikien atentaduagaz eta milaka lagun hil zirala haren erruz. Baina holako personaia bat aurkezteko ez dozu manikeismoa erabili behar, izan be, horrek sinisgarritasuna kenduko deutso kontakizunari. Film honetan, Cheney gaiztoa da, oso, baita tontoa be, eta bere emaztea da benetan hariak mobiduten dituana. Poterean dagozan gizonak ergel hutsak dira, idearik bako handinahiak.\nEsangura horretan, batzuetan Michael Moore gogora ekarten badeusku be, beste batzuetan Torrente gogoratzen dogu. Gaur arokoa eta apurtzailea dan film honegaz, bromek heriotzea eta gerra irudiakaz nahastauta ez dabe grazia handirik.\nEgia esan, ordu bi pasau ta eta gero, filmak ez dau lortzen personaia nagusian sakondu, ezta jazoera politikoetan be. Sinplifikazinoaren apostua egiten dau zuzendariak. Nahiz eta gauza on batzuk euki, gai oso interesgarri bat jorratzeko aukerea galdu da film honetan.


De NUESTRO BLOG mayo 15, 2018\nJoan den urteko udaran Ezcarayn behien ikuilu bat bisitatu nuen. Aurtengo martxoan, Goierriko Iztueta baserrira joan naiz beste ikuilu handi bat ikustera. Bisita horiek direla eta, behien munduarekiko interesa piztu zait. Hortaz, behien ikuilu batek nola funtzionatzen duen azaldu nahi dizuet hemen. Horrez gain, egunero hartzen ditugun esne eta esnekiak nola lortzen diren azalduko dizuet.\n2. BEHIEN IKUILUAK\nIkuiluak behiak gordetzeko lekuak dira. Bertan jan eta lo egiten dute behi eta kumeek.\nUdan behiak eta kumeak kanpora ateratzen dituzte belarra jatera. Neguan, berriz, ikuiluan gordetzen dituzte, eta belar lehorra eta pentsua ematen dizkiete jateko.\nBehiek bi urdail dituzte. Mingainarekin erauzten dute belarra eta irentsi egiten dute. Ondoren, larrean zuhaitz baten azpian etzaten dira eta irentsitako belarra ahora itzultzen zaie. Belar hura denbora batean txikitu ondoren, berriz ere barruratzen dute. Prozesu honi hausnarketa deitzen zaio.\nBitxikeria bat: behiek beheko hortzak falta dituzte.\nBehiek udaberrian kumeak izaten dituzte. Harrei txekor deitzen zaie eta emeei txahal edo urrixa. Lehenengo egunetan zaintza berezia behar izaten dute.\nBehi heldu batek 40 litro esne inguru eman dezake eguneko. Esneak garbiketa-prozesu bat jarraitzen du.\n6. IZTUETA BASERRIAZ:\n80 behi inguru dauzkate ikuilu nagusian. Garbitasunari garrantzi handia ematen diote.\nBehiek inguruko larretara paseatzera ateratzen dituzte eta estresa kentzeko, masajeak emateko makina bat ere badute.\nBehiak jezteko robot bat dute: robota gela batean dago. Nahi dutenean sar daitezke behiak jezte-robotera. Bertan sartzen direnean errapeetan zenbat esne eduki dezaketen kalkulatzen du ordenagailuak, eta nahikoa badute, jezten hasten dira. Esne nahikorik ez badute, gelatik aterarazten dituzte.\nBisita egunean txekor jaioberri bat ikusi nuen.\nBehien esnetik egunero hartzen ditugun honako produktuak jan eta edan ditzakegu: esnea, jogurta, gazta, esnegaina, mamia, izozkiak, gurina, arroz-esnea, txokolatea, natilak, …\nEsnekiek, kaltzioa emateaz gain, proteinak, gantzak, karbohidratoak, mineralak eta bitaminak ematen dizkigute.\nEgilea: Estibalitz Zubeldia, L.H.4.B\nBEHIAK 1. SARRERA:Joanden urteko udaran Ezcaray...\nLa cosa va de... ¡DRAGONES!\nMis Lugares Favoritos De San Sebastian


Energiaren Euskal Erakundeak 11,3 M€ bideratuko ditu laguntzetan eraikinen energia-birgaitzera - EVE\nInicio - Jardunaldiak eta albisteak - Albisteak - Energiaren Euskal Erakundeak 11,3 M€ bideratuko ditu laguntzetan eraikinen energia-birgaitzera\nEnergiaren Euskal Erakundeak 11,3 M€ bideratuko ditu laguntzetan eraikinen energia-birgaitzera\nEuskadin diren eraikinen iraunkortasuna\nEskaerak 2020ko azaroaren 16tik 2021eko uztailaren 31ra izapidetuko dira\nJarduketak eraikin osoan egin beharko dira laguntza jaso ahal izateko, eta jarduera osoaren kostuaren %35eraino lagunduko da diruz; argiteria hobetzeko, berriz, %15eraino lagunduko da.\nDirulaguntza handiagoa lor daiteke, kostu hautagarriaren %85eraino, aldi berean zenbait jarduketa metatu edo batera eginez gero, edo babes publikoaren kalifikazioa duten eraikinen kasuan; baita Landa zein Hiri Berroneratzeko eta Berritzeko Gune baten barruan egonik eraikinetan ere.\nEnergiaren Euskal Erakundeak kudeatuko dituen dirulaguntzei esker, Euskadin diren eraikinen energia-birgaitze jarduketa ugari egin ahal izango dira, Programaren 11,3 milioi euroko aurrekontua honako honetara bideratuko da: inguratzaile termikoaren hobekuntzetara, energia sistema konbentzionalen ordez berriztagarriak jartzera eta argiteria eraginkorra instalatzera. Programa bihar argitaratuko da EHAAn, eta eskaerak aurkezteko epea azaroaren 16an hasiko da.\nEraikinen energia-birgaitzeko programaren helburua da bertako eraikinen iraunkortasuna eta energia-eraginkortasuna hobetzea, eta horretarako dirulaguntza zuzenak emango dira zenbait jarduketetarako, baldin eta Euskadin diren eraikin osoan egiten badira eta eraiki izan badira 2007. urtea baino lehen eraikin horiek.\nPrograma horren oinarriak bihar argitaratzen dira EHAAn. Hala, dirulaguntzak eskatzeko eskariak azaroaren 16rik aurrera onartuko dira, eta Energiaren Euskal Erakundearen webgunearen bitartez egin ahal izango dira. Dirulaguntzak eskatzeko epea zabalik egongo da 2021eko uztailaren 31 arte. Dirulaguntza jasotzeko aldeko ebazpena emanez gero, birgaitze proiektua egiteko 18 hilabeteko epealdia izango da.\nDirulaguntzen onuradunak honako hauek izan daitezke: pertsona fisikoak eta juridikoak, diren eraikinen jabeak; jabeen erkidegoa, enpresa ustiatzaileak, eraikinen errentariak edo kontzesionarioak eta baita beste erakunde batzuk ere, hala nola energia-zerbitzuen enpresak eta toki-erakundeak, besteak beste. Nolanahi ere, jarduketak eraikin osoari eragin behar dio eta EAEn egon behar da eraikina (komunitateak zein etxebizitza familiabakarrak) eta ez banakako apartamentuak.\nPrograma honek jarduketa guztietarako emango dituen dirulaguntzak kostu hautagarriaren %35 izango dira, salbu eta argiteria-instalazioak hobetzekoak, %15 izango baitira. Programaren izaera soziala areagotzeko asmoz, dirulaguntza osagarri bat emango da, baldin eta etxebizitza-eraikina babes publikoaren kalifikazioa badute edo Landa zein Hiri Berroneratzeko eta Berritzeko Gune batean badaude.\nGainera, dirulaguntza areagotu egingo da beste kasu batzuetan ere, hala nola eraikinaren energia-kalifikazioa hobetzeko jarduketak, A edo B energia-klasea lortzeari begira, edo hasierako energia-kalifikazioa bi letretan hobetzen direnak; baita aurreikusten diren jarduketen artean bi ekintza batera, gutxienez, integratzen dutenak, baldin eta horietako bat inguratzaile termikoari lotuta bada eta klimatizazio-eskarira ekarriko dion jaitsiera %30 bada. Konbinazio horri esker, % 85eko diru-laguntza ere lor daiteke egindako jarduketen gainean. Dirulaguntza horiek bateragarriak izango dira helburu bera duten beste laguntza batzuekin.\nJarduketa hautagarriek azken energia-kontsumoan lortu eta justifikatu behar duten murrizketa ehuneko hamarra izango da, gutxienez, hasierako egoerarekin alderatuta, eta eraikinaren energia-kalifikazio osoa hobetu behar dute hurrengo letrara pasatuz.\nPrograma honek Instituto para la Diversificación y Ahorro de Energíaren (IDAE) funtsak ditu, Eusko Jaurlaritzari besterenduak edo transferituak.\nEnergia hobetzeko jarduketak\nDirulaguntzak eraikinen inguruko hiru jarduketa nagusiri begira eratu dira: batetik, eraikinen inguratzaile termikoa; bestetik, instalazio termikoen hobekuntza eta hirugarrena, berriz, argiteria.\nEraikinen inguratzaile termikoa da epigrafe nagusia dirulaguntza programa honetan, haren hobekuntzak energiaren aurrezpen handia baitakar. Energia-birgaitze horri esker lortzen da eraikinak isolatzea, bero-galerak eta iragazketak murrizte aldera, energia-eraginkortasuna nabarmen hobetzeaz gain. Hartara, berokuntza gutxiago erabiltzen da eta energia aurrezteko aukera dago. Horrelako jarduketek kostu hautagarriaren %35erainoko dirulaguntza jaso dezakete.\nInstalazio termikoen hobekuntza\nEraikinek aukera handia eskaintzen dute energia berriztagarriak instalatzeko bertan, energia konbentzionalez elikatzen diren galdaretan oinarritutako ekipoen ordez, ur beroa produzitzeko, berokuntza, aireztapena edo klimatizazio premiak ase edo betetzeari begira. Horrexegatik, hain zuzen, energia berriztagarriez baliatzen diren sistemak jarriz gero, konbentzionalak ordezkatuz, inbertsio hautagarriaren %35erainoko dirulaguntza emango da; berriztagarrien artean, biomasa, geotermia, eguzki termikoa, bero-ponpa edo autokontsumorako sorkuntza elektriko berriztagarria daude. Era berean, sistema horien erabileran eraginkortasun handiagoa ahalbidetzen duten erregulazio eta kontrol teknologiei sarbidea emateko gailuak ere diruz lagunduko dira.\nHobekuntza teknologikoak argiterian\nArgi konbentzionalak ordezkatzeko teknologia aurreztaile berriak jartzeari begira, kostu hautagarriaren %15erainoko dirulaguntza emango da. Horretarako, jarduketa hauek eraikinaren azken energia-kontsumoan murrizketa justifikagarria lortu behar dute, baita haren emisioetan ere.\nEnergiaren Euskal Erakundeak zenbait saio informatibo antolatuko ditu luze gabe, laguntza programa honen onuradun izan litezkeen guztiei haren berri zehatza emateko xedez.\nHain zuzen ere, azaroaren 18an izango da lehen saio informatiboa formatu telematikoan, alorreko profesionalei zuzendua nagusiki; bigarren saio batean, berriz, arratsaldez, azaroaren 19an egingo dena, publiko orokorrak izan ditzakeen galderak edo zalantzak argituko dira. Saio horiek www.eve.eus webgunearen bitartez eskainiko dira.\nInformazio gehiago eta izen-emateak


ERCk eta CUPek aurrekordioa lortu dute Pere Aragones presidente izateko\nBi alderdietako organoek berretsi beharko dute akordioa. Dena dela, Juntsen babesa beharko lukete. Ostiralean amaitzen da inbestidura saioa egiteko epea.\nPere Aragones (ERC), Kataluniako Parlamentuan. Artxiboko argazkia: EFE\nBorras izendatu dute Kataluniako Parlamentuko presidente\nKatalunian, ERCk eta CUPek aurrekordioa lortu dute bart Pere Aragones ERCko hautagaia Generalitateko presidente izan dadin. Bi alderdiek iragarri dute aurreakordioa, bakoitzak bere aldetik zabaldutako bi oharren bitartez.\nAste honetan berretsi beharko dute akordioa bi alderdietako barne organoek. CUPek asteazkenean egingo dituen batzar telematikoetan jorratuko du gaia, eta ostegunean jakinaraziko ditu bozketaren emaitzak.\nBeranduenera ere, ostiralean egingo da inbestidura saioa.\nAurreakordio horren baitan, hurrengo legegintzaldirako oinarriak finkatu dituzte, nazio eta gizarte gaiak ardatz hartuta. Independentziaren auziari dagokionez, erreferendum berri baterako baldintzak zehaztea hitzartu dute, Espainiako Gobernuarekin negoziatzeari uko egin gabe. Gainera, foam pilotak erretiratzea, etxebizitza eskubidea bermatzea eta Osasun Departamentuaren aurrekontuaren % 25 Lehen Arretara bideratzea aurreikusi dute.\nBi alderdiek gizarte eta nazio gaietan jarri dute arreta. Azken horretatik hasita, bi alderdiek konpromisoa hartu dute erreferendum baterako beharrezkoak diren baldintzak prestatzeko. Hala ere, ERCk eutsi egiten dio gatazka "negoziazio prozesu" baten bidez konpontzeko apustuari.\nEtxebizitzarako eskubidea da bi alderdiek aldarrikatzen duten beste alderdietako bat, etxebizitza larrialdiari berehalako erantzuna emateko eta "epe ertainean eredua aldatzeko". Halaber, bi alderdiek protokoloak eguneratzea defendatu dute, zaurgarritasun arriskuan dauden pertsonen etxegabetzeak saihesteko.\nOsasun alorrean, Kataluniako osasun arreta indartzea adostu dute. Ildo horretan, Osasun Departamentuaren aurrekontuaren % 25 Lehen Arretara bideratzea proposatu dute.\nEra berean, ordena publikoaren kudeaketan aldaketak egitea adostu dute. Protokoloak argitaratu bitartean, Esquadra Mossoek foam pilotak erabiltzeko debekua ezartzea eta Parlamentuan Kataluniako ordena publikoaren ereduari buruzko batzordea sortzea erabaki dute.\nKataluniako Ezker Errepublikanoaren albisteak


Baditugu irabazleak | Matia Zaleak\n271 argazki jaso ditugu, 107 partehartzaileen eskutik. Kubatik, Argentinatik, Arabatik, Alikantetik, Donostiatik, Oñatitik… gazteek, adinekoek, balitutako bakardadea, nahi ez dugun bakardadea, lagundutako bakardadea, naturan dugun bakardadea, teknologiak eragindako bakardadea… Begirada ezberdin asko gai berdin baten inguruan. Begirada hauek bakardadearen aniztasuna islatzen dute.\nBeraz, bi kategorien irabazleak honako hauek dira:\n1 kategoria: Jaime Zafra, “Mi amigo” (“Nere laguna”)\n2 kategoria: Maria Jimenez, “Bakardadea basoan”\nOrain Canon Business Center Gipuzkoa eta Gipuzkoako Argazkirali Elkarteei esker, beraien sariak izango dituzte.\nAurkeztu dituzuen argaki hauekin, bakardadeen inguruan bi ekimenei emango diegu hasiera. Sortzen eta definitzen ari gara, baina hauetako bat ikus dezakezue: “Nere lagun BAKARrentzat postalak”. Ekimen honen helburua bakaradadea plazaratzea da.


Badok | Hogei bider Gatibu\nGatibu taldeko lau kideak,Bilboko Bizkaia Aretoan martxoaren 28an emango duten kontzertua azaltzeko emandako prentsaurrekoan. (Marisol Ramirez / Foku)\nUrteurrenak atzera begira jarri eta balantzea egitera behartu ditu taldekoak. Eta horren emaitza da kaleratu berri duten abesti berria ere: “Bixotzetik” deitu dute, eta taldearen historia laburbiltzea izan da asmoa, hala musikalki nola hitzetan. «Bilatu gabe», baina beren ibilbidean landu dituzten musika adar nagusiak bildu dituzte kantuan, Arejitaren hitzetan; badaude tarteka taldearen hasierako rock gogorragoa gogorarazten duten pasarteak, baina gerora landuz joan diren erritmo dantzagarriak nagusitzen dira berehala, eta leloan argi entzuten da musikarien pop zaletasuna. Eta hitzek ere badute laburpen gogo hori. Lehen ahapalditik beretik: «Bizitza kotxeko ispilutik ikusten./ Hogei urte joan dira, hogei asteburuten./ Lekuek, ostalak, maletak, arazo ta pozak,/ katuek egin ahala, bizitza, albotik doa».\n“Jarraituko dugu saiatzen erakusten euskaraz edozer gauza egitea posible dela, eta euskaraz ez dakien jendea ere dantzan jar daitekeela euskarazko musikarekin“


Geroz eta gutxiago gelditzen da aurtengo Olarbartako jaixei hasiera emateko. Bada, antolatzaileek ireki dute beste urtebetez, binakako pilota txapeltan izena emateko aukera. Interesa dutenek, Arrano, Ongi eta Aloña Mendi tabernetan egin dezakete inskripzioa apirilaren 16a baino lehen.\nOlabartako jai batzordeak prest dauka aurtengo egitaraua. Eta besteak beste, urteroko legez, binakako pilota txapelketa izango da egitarauko hitzorduetako bat. Emakumezko eta gizonezkoen txapelketak egingo dira eta bikote bakoitzean, gehienera, federatu bakarra aurkeztu daiteke. Kanporaketak hilaren 21,22 eta 28, 29ko asteburuetan jokatuko dira eta finalak, maiatzaren 1ean.\nIzen-ematea zabalik dago eta ineteresatuek, apirilaren 16a baino lehen egin beharko dute inskripzioa Arrano Ongi edo Aloña Mendi tabernetan. Bikoteak 10€ ordaindu beharko du izena ematerakoan.\nOlabartako frontoiaren ezaugarriak oso bereziak dira. Hori horrela, txapelketako partiduak ondorengo arautegiarekin jokatuko dira. 12 tantutako partiduak izango dira eta 2 set irabazi beharko dira kanporaketan aurrera egiteko. Sakea mugatuta egongo da, motz eta luze faltak penalizatuko direlarik. Pilotak frontis aurretik eta ondoren sabaia jotzea ez da falta izango eta azkenik, pilota frontoiko bi aldeetan dauden banku gainean gelditzen bada, toki horretatik botea eman gabe jarraitzeko aukera izango da. Aurtengoa, txapelketaren seigarren edizioa izango da.


11/04/2016 09:32 0 commentaires\nFeministak prest eta sareak borborka\nIrmotasunez, irudimenez, indarrez, umorez, elkartasunez... indarkeria matxistari modu andanaz erantzun zitzaion larunbatean Gasteizen. Mobilizazio egunak morez tindatu zuen Gasteiz eta bertako mezu eta argazkiekin borborka ipini zituen sare sozialak egun guztian zehar. #ErantzunFeminista eta #FeministokPrest traolak oso erabiliak izan dira asteburu osoan eta NAIZ Plus-en portada haren testigu izan da.\nEuskal Herriko mugimendu feministaren erakusleiho ederra izan zen Gasteiz. Hamaika...\n05/04/2016 10:37 0 commentaires\nDena prest, indarkeria matxisten aurkako manifestaziorako\nIndarkeria matxisten aurkako manifestazio nazionala izango da larunbatean Gasteizen. 13.00etan abiatuko da «11 eraso 12 erantzun, Feministok Prest!» leloa daraman martxa, baina, egun osoan zehar hamaika ekintza izanen dira.\nMugimendu feminista jo eta su dabil atxikimenduak biltzen, egitarauren xehetasunak lotzen edota pankartak atontzen eta sare sozialak lan honen ispilu dira.\nPankarteo eguna izan dugu gaurko arratsaldean #Gasteizen . Ia dena #prest #feministokprest ...\n23/03/2016 11:35 0 commentaires\n08/03/2016 09:14 0 commentaires\nEta apirilaren 9an, zer?\nIndarkeria matxistaren kontrako manifestazio nazionala antolatu du Euskal Herriko mugimendu feministak. Datorren apirilaren 9an izango da Gasteizen eta «11 eraso, 12 erantzun, Feministok Prest» izango du lelo.\nGaur, mundu guztia Emakume Langileen Nazioarteko Egunaz hizketan dagoen honetan manifestazio horren zergatiak azaltzeko Hala Bedik ekoiztutako bideoa dakarkigu. Egunero baita martxoak 8, ezta?


Heraclio Fournierreko langileen batzordea lankide baten kaleratzearen eta enpresaren inposaketen kontra mobilizatu da | LAB SINDIKATUA\nIndustria Arte Grafikoak Heraclio Fournierreko langileen batzordea lankide baten kaleratzearen eta enpresaren inposaketen kontra mobilizatu...\nHeraclio Fournierreko langileen batzordea lankide baten kaleratzearen eta enpresaren inposaketen kontra mobilizatu da\nLangileek dei egin diete Arabako erakundeei lan gatazkan esku har dezaten, 147 urte baino gehiagoko Gasteizko enpresa honetan konponbidea bilatzeari begira.\nHauxe da Langileen batzordearen oharra:\nHERACLIO FOURNIERreko Langileen Batzordeak gure enpresan azken urteetan bizitzen ari garen errealitatea salatu nahi du, gizarteari honen berri emanez. Errealitate hori gure lan baldintzetan eta laneko giro kaskarrean islatzen da.\nSoldaten izozketa eta gure lan baldintzen berritze eza jasaten ari gara duela 6 urtetik hona, enpresak etekinak eta lan karga handia dituen bitartean. Laneko giroa despota da erabat, enpresak nagusikeriaz jokatzen du lan harremanetan, mespretxuz tratatzen du alde soziala, lan erritmoak oso gogorrak dira, eta mehatxuak ere ematen dira.\nKrispazio eta ulermen ezaren giro horretan, edalontziak gainezka egin azken gertaerarekin: lankide bat kaleratu berri dute inolako arrazoirik gabe. Plantila beldurtzea besterik ez dute bilatu, enpresa politika beldurrean eta inposaketan oinarrituz.\nHorregatik guztiarengatik, enpresari exigitzen diogu gure lankidea berehala berronartzea eta lanean ezarri duten giro kaskarrarekin behingoz bukatzea. Inposaketa, mehatxua eta komunikazio-eza alboratu ditzan negoziazioari, errespetuari eta elkarrizketari bide emanez.\nEra berean, dei egiten diegu Arabako erakundeei auzi honetan esku har dezaten, 147 urte baino gehiago dituen enpresa honetan konponbidea bilatzeari begira.


Gehiegizko zaratak ekiditeko "hiritarren laguntza" eskatu du Udalak : Irutxuloko Hitza\nGehiegizko zaratak ekiditeko "hiritarren laguntza" eskatu du Udalak\nKonfinamendua hasi zenetik, udalatzaingoak dei kopuru handia jaso duela adierazi du, auzo komunitateetan sortutako eragozpenak direla eta. Gehienbat etxebizitzetan sortzen diren zaratak salatzeko izan direla azaldu dute, bereziki “gaixoen eta osasun arloko profesionalen atsedena eragozten dutelako”.\nAzken astean 092 Koordinazio Zentralak 70 dei baino gehiago jaso dituztela aipatu dute, auzo komunitateetan sortutako eragozpenak salatzeko. Horietatik gehienak baimendutako dezibelak gainditzen duten musika jartzeagatik izan dira.\nHiri-Segurtasun eta Herri-Babeseko zinegotzi Martin Ibabek azaldu duenez, dei gehienak adineko pertsonak eta gaixoak bizi diren etxebizitzetatik jaso dituzte, baina baita osasun arloko profesionalen etxebizitzetatik ere. Ibabek gogorarazi nahi izan du profesional hauek lan handia jasaten ari direla, eta “atseden artzeko arazoak” izaten dituztela, gehiegizko dezibelak direla eta.\nEtxebizitza guztien laguntza eta errespetuaren mantentzea eskatu du: “Ulertzen dugu konfinamendu egoera zaila dela, eta bozgorailuak kalera ateratzeak egoera eramangarriagoa egiten duela. Baina aitzitik, pertsona asko kaltetzen ari gara, besteak beste, egunero egoera zail honi aurre egiteko borrokan ari diren profesionalei”.


Berdintasuna - ORDIZIAKO UDALA - Results from #88\nDatorren astetik aurrera eta hilabetea amaitu bitartean, Emakumeenganako indarkeriaren gaineko sentiberatze eta mobilizazio kanpainaren parte diren hainbat ekintza jarriko dituzte martxan.\nHori horrela, 19tik 30era Barrenako sarreran hezkidetza eta indarkeria matxistari aurre egiteko materialaren erakusketa egongo da eta Berdintasun batzordeak asteartean, hilaren 20an, prentsaurrekoa eskainiko du D´Elikatuzen arratsaldeko 17:30etatik aurrera.\nI. BERDINTASUN PLANAREN EBALUAZIOA\n2012 Azaroa 6\nDuela hiru urte, Ordiziako Udalak, emakumeen eta gizonezkoen berdintasun egoera hobetzeko asmoz, hainbat erabaki hartu zituen. Besteak beste herriko egoeraren diagnostikoa egin zen, eta honetan oinarrituta, I. berdintasun plana onartu zuen. Plan honetan hiru urtetan gauzatzeko ekintzak jaso ziren: 2009-2012 bitartean hain zuzen ere. Udalean bertan egitekoak ziren jarduera horietako batzuk, eta herriko eragileek gauzatzekoak besteak. Hori horrela amaitzear da planaren indarraldia, eta Udalak, hiru urteko prozesuaren ebaluazioa egitea erabaki du. Elhuyar aholkularitza arduratuko da lan horretaz.\nFORMAKUNTZA (BERDINTASUN BATZORDEA)\nOrdiziako Berdintasun Batzordeak emakumeen eta gizonen arteko berdintasuna sustatzea du helburu, non egin beharreko lan ildoak aurrera eraman ahal izateko garrantzitsua ikusten duen formakuntza.\nHau honela, hiru sentsibilizazio formakuntza saio antolatu ditu azaroan, Ordiziako Udala eta Gipuzkoako Foru Aldundiko Berdintasun Zuzendaritzaren laguntzaz. Saio hauek, batzordeko kideentzako ez ezik, herriko norbanako eta elkarteentzako ere antolatu dira, apostu honetan guztion inplikazioa garrantzizkoa ikusten baita.\nBeraz, herritar gauztiei deialdia egiten diegu parte hartu dezaten.\nAtxikitako dokumentuan saioen informazio guztia:


JON ARTABURU ETA INDIO IKUSEZINA\nIzenburua: Jon Artaburu eta indio ikusezina\nArgitaletxea: S.m Argitaletxea.\nJon artaburu oso mutiko txarra da, egia esan ikastolako ikaslerik txarrena da. Arlo guztiak eskas atera ohi ditu: Gimnasia, kaligrafia, matematika, marrazketa, dena gutxi, musika salbu. Jon kantuan oso mutiko ona da, kantu baten letran aurrean jarrita berak memorizatu eta abesten hasiko da; hori gertatzen denean, bere gelako mutiko guztiak harrituta gelditzen dira zelako ondo abesten duen eta zelako ahots gozoa duen. Jon txarra izango da denean, baina txikitarik kantuan aritu denez inork ez dio irabazten, gai ez direlako.\nBestalde liburuan dagoen beste protagonista, kasu honetan indio ikusezina da, oso adoretsua, alaia eta ausarta da, ez dio ezerk beldur ematen. Azken finean indio bat da eta naturan bizi denez ehizatzeko eta elikagaiak hiltzeko ez du beldurrik izan behar, indioa esan behar dut miragarria dela, hau da, nire ustez mamu bat.\nLiburuaren laburpenari dagokionez, esan nezake indio ikusezina Jon artaburu laguntzera datorrela egun batez eta azkenean oso lagun onak egingo dira, beraien artean abentura pila bat pasatuko dituztelako.\nIndioak egun batez erakutsiko dio Joni, nola jarraitzen diren aztarnak, nola mintza daitekeen hegaztiekin, eta gehienbat nola lortzen den adorea eta barneko indarra. Azkenean Jonek lortuko du bere burua argi edukitzea eta ikasketetan hobetzea, hori dena indioari esker eta pasatuko duten abenturari esker.\nNire iritziz, liburu hau oso erraza izan da irakurtzeko ez dut arazorik izan, nire adinerako zelako, eta hitzak ulerterrazak zirelako.\nLiburu hau nahiko gustatu zait, pertsona bat nola aldatu ahal den ikusten delako, ikasketetan txarra izatetik, nota onak ateratzera eta gauza batzuetaz beldurra izatetik oso ausarta izatera bilakatzen delako protagonista.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Fabrikazioaren Automatizazioa (Modulua)" topic_facet:"Instalazioa eta mantenimendua (Lanbide Arloa)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazioaren Automatizazioa (Modulua) Proposatutako gaia: Instalazioa eta mantenimendua (Lanbide Arloa) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


PTFE Rod Ram estrusore PFLB20\nPTFE Rod Ram estrusore PFB80\nPTFE Rod Ram estrusore PFB150\nPTFE Rod Ram estrusore PFB20, 20.\nPTFE hodi ahari estrusorea PFG150\nPTFE hodi Ram Extruder PFG300\nPTFE tutu Ram Extruder PFG500\nPTFE itsatsi estrusioa\nCorrugated Tube hodi makina\nErrusiako bezero zahar batek hirugarren aldiz erosi zuen gure ekipoa eta orain ofizialki erabiltzen da!\nGaur egun, gure enpresak bezeroen benetako beharren araberako irtenbide pertsonalizatuak ditu. PTFE hodi korrugatuaren makina araztu egin da eta orain erabiltzen ari da.SUKO PTFE hauspo makina PTFE hauspoa osatzeko erabiltzen da batez ere. 8-100 mm-ko PTFE hauspoak sor ditzake eskariaren arabera. Ekipamendua egonkorra da ...\nKoreako proiektuaren instalazioa eta abian jartzea arrakastaz amaitu da, eta pasta extruder lerro osoa erabiltzen da ofizialki!\nEdukia: Gaur egun, gure enpresak neurrira egindako itsatsi estrusorako makina lineako irtenbide pertsonalizatua amaitu du Koreako bezeroen beharren arabera. Orain jarri ...\nZein da polipropilenoa eta PTFE / FEP mekanizatutako polimeroa?\nPTFE, plastiko izenez ezagutzen dena. Politetrafluoroetilenoa (PTFE) tetrafluoroetilenoaren fluoropolimero sintetikoa da, aplikazio desberdinetarako erabilera zabala duena PTFE zinta gisa erabiltzeko. PTFE solido fluorokarbonoa da, pisu molekular handiko konposatua baita karbonoz eta fl ...\nadministratzaileak eginda, 10-11-20an\nPFA edo Perfluoroalkoxi fluoropolimero mota bat da. Propietate oso antzekoak ditu politetrafluoroetileno arruntenak (PTFE), hau da, polimeroaren forma ezagunena. PFA DuPont Co enpresak sortu zuen eta PFA polimero marka jarri zioten. Zerk bereizten du egoitzatik ...\nPrentsa Moldeatzeko Makina automatikoaren moldaketa prozesua\nMoldatutako plastikoa prozesatu eta hirian aplikazioa moldatu al da teknologiarik zaharrenetarikoa. Ekoizpen teknologia heldua du, ekipamendua eta moldea erraza da, produktu handiak osatzeko erraza da, modu anitzak erabil ditzake pieza txikien eta abarren ekoizpena hobetzeko, makineria, elektronika, ...\nSingapurreko bezero honek Polymer Ptfe hagaxka extruder makina ekipamendu multzo osoa erosi du gure enpresatik. Erabilera aldi labur baten ondoren, bezeroak ebaluazio ona egiten du. Bezeroaren irteera handitzen den neurrian, bezeroak moldearen erosketa berria du. T ...\n123456 Hurrengoa> >> 1 / 82. orrialdea


Hasiera ⋆ Empresa de Impermeabilización, pavimientos y aislamientos en el País Vasco\nIgerilekuak eta deposituak\nGarajeak, sotoak eta fosoak\nPoliuretano espuma edo aparrarekin\nKortxo proiektaturarekin ATK CORK\nPladur sistemaren bidez\nParking-ak eta garajeak\nBodegak, sagardotegiak eta gela frigorifikoak\nIGERILEKU baten inpermeabilizazioa ATKCOAT poliurearekin\nParking erabilera duen teilatu baten inpermeabilizazioa ATKCOAT poliurearekin\nFATXADA baten berritzea ATKCORK kortxoa ekologikoa (GIPUZKOA)\nAMIANTOdun estalki baten berrikuntza eredua sistema proiektatu baten bidez\nFATXADA zahar berritzea Billabonan (GIPUZKOA)\nInpermeabilizazio eta isolamendu lanetan 25 urtetik gorako esperientzia duen enpresa\nHezetasun eta itoginak konpontzeko garaian, edozein tamainakoak izanda ere, kontutan izan beharreko aukera gara.\nSistema autonibelatzaile edo proiekzioaren bidez zoru jarraiak osatzen iaioak gara, emaitza malgu eta apaingarriak lortzeko aukera izanik, tarten, akabera alifatiko eta irristakaitzak dauzkagula ere.\nMerkatuko produktu ekolijiko aurrerakoienak erabiliz isolamendu termiko nahiz akustikoak egiten ditugu, besteak beste, poliuretano bitsa, harkaitz ehun edo zuntz naturalak (zelulosa,..). Eraikinetan igurumenarekiko jasangarriak diren materialak erabiltzen ditugu.\nIndustria, eraikuntza nahiz esparru publikoan topatu litezken azalera mota guztiak inpermeabilizatzen ditugu; maila freatikoz azpitik aurkitzen diren garaje, soto edo igogailu zuloak inpermeabilizatezn ioaioak gara.\nEskatu zure aurrekontua doan\nATERKI konprometituta dago kalitatearekin, eta gure sistema Bureau Veritasek ziurtatu du, ISO 9001:2015 arauaren arabera.\nHautatu zer obra mota den:\nPartikularra Enpresa Erakunde publikoa\nInpermeabilizazio arloan lan berezirik bada, ibilgailuen trafikoa jasan behar duten teilatuena da. ATERKI ISOLA-n 25 urtetako eskarmentua lehengai eta teknika aurrerakoienekin bateratzen ditugu. ATK COAT poliurea mintza zeregin hauetarako egokiena da, bere sendotasun, moldagarritasun eta gainontzeko dohainak kontutan baditugu. Teilatu-aparkalekua ATK COAT mintza erabiliz inpermeabilizatu ondoren sistema ondo errematatzeko mintza erresistentzi handiko hondar alez bete …\nParking erabilera duen teilatu baten inpermeabilizazioa ATKCOAT poliurearekin Read More »\nPiszina bat inpermeabilizatzea oso lan espezializatua da. ATERKI ISOLAN 25 urteko eskarmentua eta sistemarik aurreratuenak uztartzen ditugu. ATKCOAT poliurea materialarik egokiena da horrelako lana gauzatzeko. Behin igerilekua ATKCOAT poliuearekin inpermeabilizatu dugunean, kloroarekiko erresistentzia duen akabera ematen diogu ATK POOL produktoaren bidez. Mantenimendu gutxiko sistema da eta gainera juntarik gabekoa. ATERKI COAT POOL. ATERKI COAT …\nIgerileku baten inpermeabilizazioa ATKCOAT poliurearekin Read More »\nFatxada baten zaharberritze obra azkarra eta merkea izan daiteke. Horretarako sistema egokia aukeratu behar da. Kasu honetan SATEdun fatxada bat berritu behar genuen. Lan honetarako proiektatutako kortxoa hautatu genuen, bere propietate isolatzaile eta iragazgaitzengatik. Sistema proiektatuta denez obra epeak asko laburtzen dira. Gainera lana elebadore baten bidez egin daiteke, andamioen koste altuak sahiestuz. ATKCORK …\nFatxada baten berritzea ATKCORK kortxoa ekologikoa (GIPUZKOA) Read More »\nFroga Read More »\nFATXADA ZAHARBERRITZEA BILLABONAN (GIPUZKOA)\nAskotan, eraikinen mugimenduagatik, denboraren eraginarengatik edo nahikoa isolatuta ez egoteagatik, fatxadak modu egokian berritu behar dira. Fatxada horiek kondentsazio-arazoak izaten dituzte isolamendu ezagatik eta pitzadurengatik, eta horrek ur-sarrerak eragiten ditu. Aurkeztu dizuegun kasuan, auzokoek hezetasuna zuten kondentsazioagatik eta filtrazioengatik, fatxadako pitzadurengatik, azkar jardun behar baitzuten. ATERKI FOC SISTEMAREN ABANTAILAK : SISTEMA PROIEKTATUTA JUNTARIK GABEKO SISTEMA …\nFATXADA ZAHARBERRITZEA BILLABONAN (GIPUZKOA) Read More »\nAmiantoa 1997an baino lehenago egindako cubiertetan maiz aurkitu dezakegu. Gehienbat fibrozementu eta arbeleko estalkietan. Denbora pasa ala eta eguraldiaren eraginez estalki hauek itokinak izaten dituzte.Mota honetako estalduraren konponketak eta berrikuntza lanak zailak eta garestiak dira beti, batez ere sortzen diren hondakin arriskutsuen kudeaketaren ondorioz. Estalkiaren ordezkatzea ere, ez da lan makala, lan luzea eta oso …\nAmiantodun estalki baten berrikuntza eredua sistema proiektatu baten bidez Read More »


Hezkuntza Plataformen Topagunea: 120 ikastetxetan 3. mailako azterketari planto egingo diogu\nLOMCE legeak Lehen Hezkuntzako 3. mailan azterketa bat egin behar dela esaten du. Froga Diagnostiko horretan matematika, zientziak eta euskara zein gaztelanierazko konpetentziak kalifikatuko behar dira.\nHorixe bera jasotzen da Heziberri 2020ren dekretu curricularretan. Ondorioztatzen dugu, beraz, nahiz eta EAEko Hezkuntza Sailetik mila kolorez margotu nahi izan badute ere, LOMCE eta Heziberri gauza berdina direla.\nIaz, Cristina Uriarteren sailak 30 ikastetxe aukeratu zituen azterketa honen pilotajea egin zezaten. Egunez egun izendatutako ikastetxeak aldatuz joan zen Hezkuntza Saila, izan ere, masiboa izan zen azterketa inposatu hauei planto egiteko deia. Lortu genuen, ehunka familien konpromisoari esker eta hezkuntza komunitatearen babes osoarekin 3. mailako azterketa horiei planto egin genien. Mobilizazio horren ondorioz eta iaz aurrera eramandako dinamikari esker, aurten, zalaparta ekidin nahian, Uriartek modu malguagoan jokatu du eta nahiz eta Heziberrin azterketa hau egin behar dela argi eta garbi agindu, disimulatu nahi izan du berriz ere ez-informazioarekin jolastuz, azken momentura arte argipenik eman gabe.\nGuk argi dugu: 3. mailako azterketa inposatua da. LOMCEren oinordekoa da. Ebaluazio sistema antipedagogikoa du oinarri eta ez du hezkuntza gaitasunen ebaluazio jarraia bermatzen.\nMomentuz, Hezkuntza Plataformen Topagunean egin dugun errekontuaren arabera, 120 gara azterketa honi planto egingo diogun ikastetxeak. Familiek hala erabakita, klaustroan eztabaidatuta edota organo gorenetan erabaki ostean, 120 ikastetxe hauetan, azterketa hau ez egiteko konpromisoa dugu.\nHezkuntza Sailak inposizioaren bidetik jarraitzen du. Iaz bezala hezkuntza eragileak eta aurten bereziki sindikatuen ordezkaritzaren %100 (Ela, Lab, Steilas, CCOO, Ugt) azterketen kontra eta ez egitearen alde agertu dira. Nahiko da Uriarte, utzi Madrildik esaten dutena egiteari eta egin jaramon hezkuntza komunitateak exijitzen dizugunari! Guk, inposizio hauei planto egiten jarraituko dugu!\nDatozen egunetan ikastetxe gehiagoren planto jarreraren berri izatea aurreikusten dugu. Beraz, dei egiten diogu, LOMCEren araberako ebaluazio kalifikatzaile honi planto egingo dioten eta ebaluazio sistema propio baten aldeko edozein ikastetxeri gure zerrendara batu dadin.\nGainera, azterketa hauek asumitzetik harago LOMCEren araberako Heziberriren dekretu curricularrak bertan behera uzteko eskatzen diogu Cristina Uriarte buru duen Hezkuntza Sailari!\nHezkuntza Sistema Propioaren bidean, azterketa hauei ez! Ebaluazio Sistema Propioa orain!


Bederatzi biktimen artean Rosa María Rosa Muñoz zegoen. Lagunekin jolasten ari zen. Atentatuan sufritutako zaurien ondorioz hil zen.\nBere anaiak, Pedro eta David, 15 eta 17 urtekoak, arratsalde horretan Industria Eskolan azterketa bat egiten ari ziren eta ez zuten atentatua sufritu. Neskaren aitak, David Rosa kaboa, Madrilen ezagutu zuen gertatutakoa. Mailaz igotzeko ikastaro bat egiten ari zen.


Gasteizko Udalak Lorenzo Ascasibar eskultorea omendu du « Prentsa oharrak\nGasteizko Udalak Lorenzo Ascasibar eskultorea omendu du\nKategoriak: Fotonotizia — Komunikazio Zerbitzua / Servicio de Comunicación — 17 ekaina 2021 20:30\nGasteizko Udalak harrera egin dio Lorenzo Ascasibar eskultoreari, hiriko bizilagun ospetsu eta XX. mendeko euskal eskultura figuratiboaren erakusle nagusietakoari.\nGasteizko alkate Gorka Urtaran, Hezkuntza eta Kultura zinegotzi Estibaliz Canto eta udal korporazioko hainbat kide izan dira omenaldian.\nJaiotzez gipuzkoarra den 90 urteko artista Gasteizen bizi da 70.eko hamarkadatik, eta Euskadin eta Estatu Batuetan ikusgai izan diren 700 lan baino gehiago egin ditu. Gasteizen baditugu berak egindako estatua ezagunak, esaterako Florida parkean dagoen Manuel Iradierren estatua (Eusko Legebiltzarraren ondoan) eta Jesus Guridirena, izen bereko musika eskolaren aurrean.\nEkitaldi honek bat egiten du azken asteetan egin zaizkion gorazarreekin, esaterako ‘Lorenzo Ascasibar, testimonio de un escultor’ liburua argitaratzea, non Miguel Ángel Elkoroberezibar ikertzaileak artistaren bizitza eta obra azaldu dituen.\nHorretaz gain, eskultorearen atzera begirako erakusketa bat dago ikusgai Bergaran, ekainaren 20ra arte.\nGasteizko BEI ibilgailuaren lehen probak bidaiariekin 21 iraila 2021\nGauekoak elkarteak udazkeneko ekintzen agenda aurkeztu du 7 iraila 2021\nKirol-instalazioetako COVID neurriak\nEkintzaileentzako beka eskaera egiteko azken egunak. Epemuga: irailak 30\nUdalaren Lan Eskaintza Publikoko azterketek gizarte etxeetan eta kirol-instalazioetan eragindako ondorioak


G7 EZ! Ez hemen, ez inon –\nG7 eta bere munduaren aurkako mobilizaziorako deialdia.\nBeraiek dira egun bizi dugun jendarte ereduaren arduradun nagusiak. Beraien eskutik etorri da handientzako merkataritza askea, langileentzako lan munduaren desarautzea, herritarrentzako aurrekontu publikoen austeritatea, aldaketa klimatikoaren okertzea… Eta beraien eredu hori inposatzeko inperialismo ekonomiko zein militarraz baliatu dira lotsa eta mugarik gabe. Bi hitzetan esanda, G7ko estatuak dira inoiz izan dugun mundurik injustuenaren arduradun eta sortzaileak.\nManoli Etxeberria eta Joseba Alvarez\nez inon, g7, g7 ez, G7 EZ! Ez hemen, globalizazioa, Herri Mugimendua, Kapitalismoa, miarritze\nAppInventor ikastaroa doan\n[Txiorik Onena] 2019ko 6. astea\n3 pentsamendu “G7 EZ! Ez hemen, ez inon”-ri buruz\nxakht 2019-02-12 10:26\nEgitekorik ba ote du “migrazioak” lehen paragrafoan? Bestalde, bai bikote xelebrea migrazioa eta euskara. Bi kontzeptu elkargaitz, baina segi, segi horrela, biok elkartzen saiatzen esaldi eta ikuskera berean.\nAitzol Azurtza 2019-02-13 14:09\nG7ko batzarra Biarritzen egingo dute, beraz, zer arraiotarako joango zaizkie donostiarrak biarriztarrei zer egin behar duten esatera?\nxakht 2019-02-13 16:49\nAitzol, zenbaitek uste dutelako egiaren jabe direla eta besteei bidea erakutsi behar nahitanahiez.\n“Donostiatik bestelako mundu bat sortzen”. Argi dago: “Donostiatik”. Eta zertan eta “bestelako mundu bat” sortzen!\nDonostiatik, ez esate baterako Frankfurtetik.


Zazpikaleak merkataritza gune bihurtu nahi dituztela salatu dute - Bizkaiko Hitza\nZazpikaleak merkataritza gune bihurtu nahi dituztela salatu dute\nBilboko Bihotzean elkartearen arabera, auzoan dauden oheen %25 turismorako dira. Kalean esertzeko 50 banku daude, baina terrazarako 624 mahai.\n2022, ekainak 24 Albisteak, Bizkaia, Gizartea 157\nBilboko Zazpikaleetako bizilagunak kezkatuta daude udalak sustatzen duen hiri ereduak auzoan dituen ondorioengatik. Bihotzean auzo elkarteak salatu du egungo ereduari jarraituta Zazpikaleak “merkataritza gune eta zentro turistiko” izatera bideratzen ari direla. Hori horrela, Auzoa hiltzen ari zarete, baina guk defendatuko dugu leloa duen kanpaina abiarazi dute, auzoan “gertatzen ari den fenomenoaren larritasuna” plazaratzeko. Esan dute auzoa “defendatzen” eta “bizitzaz beteriko beste auzo eredu bat aldarrikatzen” jarraituko dutela.\nJoan den astean egin zuten agerraldian esan zutenez, auzoa hiltzen ari direla esaten dutenean adierazi nahi dute Zazpikaleetan 7.000 biztanle inguru bizi diren arren auzoa ez dagoela diseinatuta haien beharrizanak betetzeko, “kapital pribatuaren irabazietarako baizik”. Eta udaldian aldarrikapen mezuak auzoko kaleetatik desagertu ez daitezen, joan den eguaztenean elkartu egin ziren berriro. Lan eguna antolatu zuten “datorren turisten saturazioari erantzun kolektibo bat” emateko asmoz.\nMerkataritza eta etxebizitza\nBihotzean Zazpikaleetako auzo elkarteko kideek gogora ekarri dute duela urte asko hasi zirela entzuten Bilboko auzoa “Europako merkataritza gune ireki handiena bihurtu nahi dutela”. Eta salatu dute azken hamar urteetan Zazpikaleetan gertatu diren mugimenduek norabide hori daramatela: “Frankizia, multinazional eta oroigarri denda asko ireki dira; eta, aldi berean, betiko negozio txiki askok pertsiana itxi egin behar izan dute alokairuaren prezioari aurre egin ezinda”.\nDatuak ere eman dituzte. Azken asteetan egin duten kontaketa batean “202 lonja huts” zenbatu dituzte. Beldur dira hiri eredu horren ondorioz horietako asko ez ote diren hotel edo frankizia bihurtuko edo auzokoek ez ote duten modurik izango horietan negozio berriak irekitzeko.\nMerkataritzarena, ordea, arazoetako bat besterik ez da: etxebizitza eskuratzeko eskubideak ere kezka handia sortu du haiengan. Esan dute “urtez urte” gora egiten duela alokairuen prezioak. “Horrek zaildu egiten du familia gehiago gure auzora etortzea, eta hemengo gazteek beste auzo batzuetara jo behar dute etxebizitza bila”.\nEtxebizitzak turistei eskaintzeak egiten duen kaltea da, haien ustez, arazo horren iturria. “Turistei alokatzen dizkiete etxebizitzak denetariko plataformen bitartez, irabazi ekonomiko handiagoak lortzeko asmoz”. SOS Alde Zaharra plataformak eta Bihotzean elkarteak “errefusatu” egin dute “etxebizitzak espekulaziorako erabiltzeko” joera hori, eta salatu dute “Airbnb eta etxebizitza turistikoen antzeko plataformek auzoa hiltzen dutela”. Baieztapen hori indartzeko datuak ere eman dituzte: “Gaur-gaurkoz gure auzoan dauden oheen %25 turismorako dira”.\nEspazio pribatuaz gain, eremu publikoa ere aztertu dute. Eta hor ere joera bera antzeman dute: “Interes ekonomikoak gailentzen zaizkie auzokideon beharrei”, salatu dute. Auzoa “kontsumitua izateko” diseinatua dagoela deritzote. Ordaindu ezean hartan “gauza gutxi” egin daitekeela esan dute. Baieztapen horren erakusgarri gisa, konparazio bat egin dute eserleku publiko eta pribatuen artean. Azaldu dute udalaren datuen arabera “50 banku publikotan” esertzeko aukera dagoela eta ostalaritzak, berriz, “terrazarako 624 mahai” dituela.\nSalatu dutenez, auzotarrei espazio publikoa erabiltzeko zailtasunak jartzen dizkiete, eta enpresa multinazionalei, aldiz, bidea erraztu. “Alfonbra gorria jartzen die enpresa multinazionalei, euren produktuak espazio publikoan sustatzeko”. Diotenez, sarri ikusi dituzte Erriberan eta Areatzan era horretakoak. “Aldi berean, auzokideok zailtasunak besterik ez dugu aurkitu gure kaleetan askotariko ekinaldiak egin nahi izan ditugunean”. Auzoko jaiak antolatzeko jarri dizkieten “trabak” aipatu dituzte, besteak beste.\nZazpikaleen argazkia egin ostean, bestelako auzo bat nahi dutela aldarrikatu dute: “Auzotarrentzako bizigarria” eta “bizimodu osasungarria eta komunitateko bizimodua” egiteko aukera emango duena. Ez dute nahi “erabakitzeko ahalmenik” eskainiko ez dien “postal baten parte izan”. Argi dute “antolakuntza” eta “borroka” direla egoera hori iraultzeko bidea. Adierazi dute hori dela, besteak beste, Atxuri eta Mugika eskolek “hezkuntza zentro duinak” aldarrikatzeko darabilten bidea.\n+ Bilboko Solokoetxeko igogailua, itxita